|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

GRADA KARLOVCA

PRIJEDLOG

Z A P I S N I K

s 1. sjednice Gradskog vijeća grada Karlovca održane dana 06. srpnja 2021. godine, s početkom u 17,00 sati u Velikoj vijećnici Gradskog vijeća grada Karlovca, Banjavčićeva 9.

ČLANOVI GRADSKOG VIJEĆA GRADA KARLOVCA koji su sudjelovali u radu sjednice:

Dobriša Adamec, Stipo Adžaga, Dimitrije Birač, Dragica Malović, Danko Butala, Marina Jarnjević, Ana Matan, Tihomir Mamić, Mirjana Mladenović, Andreja Navijalić, Tomislav Novak, Josip Obranović, Albert Ofner, Predrag Pavlačić, Davor Petračić, Draženka Polović, Ehlimana Planinac, Alenko Ribić, Darko Stanković, Marin Svetić i Romeo Štokić.

OSTALI NAZOČNI: Damir Mandić, gradonačelnik, Ivana Fočić, zamjenica gradonačelnika, Stjepan Mrežar, pročelnik Ureda gradonačelnika, Vlatko Kovačić, mag.iur., viši savjetnik za pravne poslove i poslove gradonačelnika, Lidija Malović, dipl.oec., pročelnica Upravnog odjela za proračun i financije Daniela Peris, struč.spec.oec., pročelnica Upravnog odjela za gospodarstvo, poljoprivredu i turizam, Hermina Plamić, dipl.ing.građ., pročelnica Upravnog odjela za komunalno gospodarstvo, Tatjana Gojak, dip.iur, pročelnica Upravnog odjela za imovinsko pravne poslove i upravljanje imovinom dr.sc. Ana Hranilović Trubić, dipl.ing.građ., pročelnica Upravnog odjela za prostorno uređenje, gradnju i zaštitu okoliša i Draženka Sila Ljubenko, prof. pedagog, pročelnica Upravnog odjela za društvene djelatnosti, mr.sc, Marijana Tomičić, dipl.politolog, pročelnica Upravnog odjela za razvoj grada i EU fondove, Irena Grčić, struč.spec.pec., pročelnica Službe ua javnu nabavu, Jasminka Maslek, dipl.oec., pročelnica Službe za unutarnju reviziju, Ivana Fočić, Margarita Maruškić Kulaš, Katarina Malenica, Ivan Uđbinac, Hrvoje Klobučar,Hrvojka Božić, Irena Božičević, Jasmina Milovčić, Dario Smojver, Marina Burić, Vanda Basta, Bernarda Vuksan, Danka Pavletić i Tomislav Vukelić.

ZAPISNIČARKA: Višnjica Jurković

Sjednicu otvara gospodin Marin Svetić, predsjednik Gradskog vijeća grada Karlovca, pozdravlja sve nazočne u vijećnici, te konstatira da je u vijećnici nazočno 21 vijećnik od ukupno 21. što znači da se mogu donositi pravovaljane odluke i zaključci.

Prije prelaska na rad po dnevnom redu predsjednik Gradskog vijeća izvješćuje vijećnike da je iz opravdanih razloga vijećnica sa kandidacijske liste SOCIJALDEMOKRATSKA PARTIJA HRVATSKE – SDP, HRVATSKA SELJAČKA STRANKA – HSS i NARODNA STRANKA - REFORMISTI – REFORMISTI gospođa Dragica Malović bila odsutna i nije prisegla, zato ju pozivam sada da položi prisegu. Nakon što je predsjednik vijeća gospodin Marin Svetić pročitao prisegu, vijećnica je prisegnula i potpisala tekst prisege.

Za današnju sjednicu predsjednik Gradskog vijeća predlaže slijedeći:

D N E V N I R E D

1. Usvajanje skraćenog zapisnika sa konstituirajuće sjednice Gradskog vijeća Grada Karlovca,
2. Odluka o kreditnom zaduženju Grada Karlovca,
3. Odluka o izmjeni Odluke o raspoređivanju sredstava Proračuna Grada Karlovca namijenjenih financiranju političkih stranaka i nezavisnih vijećnika Gradskog vijeća Grada Karlovca za 2021. godinu
4. Odluka o dojeli javnih priznanja Grada Karlovca u 2021. godini,
5. Odluka o suglasnosti za prijavu i provedbu projektnog prijedloga „ŠKOLA ZA SVE uz pomoćnike u nastavi IV“,
6. Odluka   o postupku nabave radova za II. fazu unutrašnjeg uređenja područnog objekta „Vrtić Banija“ po projektu „Ulaganje u objekt dječjeg vrtića“,
7. Odluka o osnivanju i imenovanju članova Gradskog povjerenstva za procjenu šteta od prirodnih nepogoda,
8. Odluke o mjerama za ublažavanje posljedica izazvanih epidemijom koronavirusa na području Grada Karlovca  za razdoblje lipanj - rujan 2021. godine,
9. Odluka o imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Karlovca,
10. Odluka o izmjenama i dopunama Statuta Muzeja grada Karlovca,
11. Rješenje o imenovanju Odbora za komunalni sustav i razvoj grada,
12. Rješenje o imenovanju Odbora za međugradsku i međunarodnu suradnju,
13. Rješenje o imenovanju Odbora za pitanja etničkih i nacionalnih zajednica ili manjina,
14. Rješenje o imenovanju Odbora za žalbe i predstavke,
15. Rješenje o imenovanju Odbora za gospodarstvo i poduzetništvo,
16. Rješenje o imenovanju Odbora za zaštitu i obnovu gradske Zvijezde,
17. Rješenje o imenovanju Nadzornog odbora,
18. Rješenje o imenovanju Odbora za poljoprivredu,
19. Rješenje o imenovanju Povjerenstva za gradska znakovlja, imenovanja i preimenovanja javnih prostora i objekata u gradu Karlovcu,
20. Rješenje o imenovanju Odbora za mlade,
21. Rješenje o razrješenju i imenovanju člana Odbora za financije, gradski proračun i gradsku imovinu Gradskog vijeća grada Karlovca.

Predsjednik Gradskog vijeća stavlja na raspravu prijedlog dnevnog reda.

Budući nije bilo rasprave po dnevnom redu predsjednik zaključuje raspravu i poziva vijećnike da se izjasne tko je ZA i tko je PROTIV ovakvog dnevnog reda. Dakle utvrđujem da je u vijećnici nazočno 21 vijećnik, te je dnevni red usvojen jednoglasno i to s 20 glasova ZA.

Prije prelaska na rad prema usvojenom dnevnom redu predsjednica Gradskog vijeća, a u skladu sa člankom 80. Poslovnika o radu Gradskog vijeća grada Karlovca održat će se aktualni sat.

**AKTUALNI SAT**

**MARINA JARNJEVIĆ:**

Hvala predsjedniče, srdačan pozdrav svima, dakle moje pitanje upućeno je direktorici Vodovoda i kanalizacije, neznam ne vidim je ovdje, tu je dobro. Dakle konkretno pitanje radi se o projektu aglomeracije, obzirom da dolazim iz gradske četvrti Jamadol – Luščić gdje su radovi započeli. Interesira me konkretno kada počinju vidljivi radovi, i isto tako dakle kakvo je stanje ako može malo detaljnije objasniti direktorica vezano uz grupu radova na ostalim lokacijama unutar projekta aglomeracije, zahvaljujem.

**MARIN SVETIĆ, predsjednik Gradskog vijeća:**

Hvala lijepo, malo ćemo sačekat, pozivam direktoricu Vodovoda i kanalizacije, a tu je, tu je, direktorice izvolite.

**KATARINA MALENICA:**

Lijepi pozdrav svima, zahvaljujem se na pitanju vijećnici Jarnjević, evo najprije bih Vam spomenula da je projekt aglomeracije, znači proveden kao nabava velike vrijednosti. To je međunarodni projekt sufinanciran EU sredstvima i moraju se poštivati svi rokovi i sve procedure. Ono što je bitno znači provedbom projekta osim stručnjaka iz Vodovoda i kanalizacije i komunalnog Duga Resa naših deset inženjera cijelo vrijeme. Znači prati i vanjska podrška, dakle projekt ima voditelja projekta, zamjenika voditelja projekta, pravnu podršku i isto tako tehnologa. Znači voditelj projekta odgovoran je za pravovremenu i uspješnu provedbu projekta. Svu dokumentaciju koju i sve korake koje će poduzeti izvođači radova to mora odobriti nadzor, odnosno dvanaest nadzornih inženjera i glavni FIDIC inženjer. Mi smo kao naručitelj još 07. 05. uveli u posjed izvođače radova za grupu 1 i 5, znači Turanj i Kamensko, i Jamadol i Donja Švarča od 07. 05. teku rokovi za završetak radova na projektu, rokovi su znači 30 do 34 mjeseca ovisno o grupi radova. Stvarni vidljivi radovi još nisu na gradilištima upravo zbog tih FIDIC procedura, znači izvođač radova ima pravo nakon uvođenja u posjed gradilišta početi izraditi izvedbene projekte, uvoditi podizvoditelje, napraviti geodetski snimak terena, zatim dostaviti dinamički plan nadzoru, i isto tako odrediti koordinatora za zaštitu na radu. Znači da bi se sve te radnje stigle odraditi potrebno je od prilike dva do četiri mjeseca. Nakon što se izradi izvedbeni projekt i ugovore podizvoditelji to sve mora odobriti nadzorni inženjer kako bi stvarni radovi i počeli, dakle, sada je to sve u proceduri. Mi smo danas imali koordinaciju koja svaki utorak i imam najnovije informacije, odnosno procjenu početka radova koja bi bila na gradilištu Jamadol nakon 15, a na gradilištu Turanj će biti krajem osmog mjeseca. Također su procjene i nadzora i svih ostalih inženjera sa koordinacije da je rok za izvođenje radova po grupama 30 do 34 mjeseca sasvim dovoljan izvođačima radova da sve izvedu u ... dakle radovi bi trebali početi u osmom mjesecu konkretnije vidljiv. Što se tiče druge i treće grupe radova Drežnik – Hrnetić zatim Gornja Švarča – i Gornje Mrzlo polje, te grupe radova još je u tijeku žalbeni postupak i sada čekamo odgovor, odnosno odluku državne komisije kako bi se postupak mogao nastaviti dalje. Četvrta grupa radova Zvijezda – Mala Švarča i Gornje Mekušje također se čeka odgovor Hrvatskih voda da bih mogli donijeti odluku o odabiru i nastaviti .... Što se tiče naših radova na izgradnji postrojenja za solarno sušenje mulja na uređaju za pročišćavanje otpadnih voda, radovi traju, dinamika je dobra i evo i stime smo zadovoljni.

**MARIN SVETIĆ, predsjednik Gradskog vijeća:**

Hvala lijepo, hvala direktorici Vodovoda i kanalizacije, vijećnice u redu je, dobro, hvala lijepo, možemo, možemo dalje, vijećnik, uvaženi vijećnik Albert Ofner, izvolite.

**ALBERT OFNER:**

Lijepi pozdrav svima, imam pitanje upućeno gradonačelniku, svjedoci smo da smo da je bilo određenih problema oko održavanja travnjaka sportskih terena nogometnog kluba Karlovac, pa molim gospodina gradonačelnika da nam konkretno, da nas izvijesti o čemu se tu konkretno radi. Zašto je došlo do navedenih problema i kako će isti biti riješeni u budućnosti, hvala.

**MARIN SVETIĆ, predsjednik Gradskog vijeća:**

Hvala lijepo, gospodine gradonačelniče izvolite.

**DAMIR MANDIĆ gradonačelnik grada Karlovca:**

Pa evo ja Vas sve srdačno pozdravljam, sve slušatelje i gledatelje, pa možda bilo detaljnije mogao odgovoriti direktor Mladosti gospodin Ivan Uđbinac, ali ono što informacije koje ja imam u konačnici imali smo jedan istup trenera nogometnog kluba Karlovac vezano uz stanje travnjaka. Znači

za nas je u ovom trenutku najvažnije da je travnjak u garancijskom roku jako važno, dvije godine je garancija na izvedene radove. Činjenica je da su se na samom travnjaku pojavile određene, na određenim mjestima se pojavila djetelina i ste strane taj prigovor stoji. Znači ja sam ga vidio, ja sam vidio ta mjesta, tu će se očito morat tražiti neko rješenje koje nije samo tretiranje određenim za to predviđenim preparatima, nego i vijerovatno neke da tako kažem fizičke aktivnosti. Vjerujem da ste Vi, da ste pratili da ste mogli vidjeti proteklih godina što se sve odradilo na travnjaku, činjenica je isto tako da ni u ovom trenutku osim nogometnog kluba Karlovac 1919 na tom kompleksu Čavlekovog stadiona imamo i ženski nogometni Četiri rijeke koji isto tamo odvija, odnosno odrađuje sve svoje aktivnosti. I činjenica je da smo ulaganjem u obnovu atletske staze vratili atletičare na taj stadion, pa vjerujem da sad tamno nisu bili, i u tom kontekstu je malo zahtjevnije organizirati sve aktivnosti koje se tamo događaju, pogotovo u kontekstu da nogometni klub Karlovac ima zaista sve kategorije koje su mu potrebne da bi se natjecao, odnosno od limača do seniora. Obzirom da je taj dio travnjaka govorim o travnjaku novi mi smo već prije odlučili taj postupak nabave, mislim čak da je to pri kraju da će gradska tvrtka Mladost zaista nabaviti sva potrebna sredstva, tu prije svega mislim na strojeve koje su bitne za održavanje ne samo travnjaka nego i atletske staze. I ja vjerujem da će kroz nekih par tjedana, mjesec dana taj dio biti isto tako odrađen. Pa mogu reći da smo mi u stalnoj komunikaciji sa nogometnim klubom i činjenica je da su oni ove godine ostali u većoj lizi. Jednako tako i kod mene su bili predstavnici kluba i Mladost je odrađivala sastanke sa predstavnicima kluba, mislim sutra imamo snjima još jedan sastanak vezano za one aktivnosti koje je potrebno odraditi, pa bi nogometni klub Karlovac 1919 mogao natjecati, ako Bog da i sreća junačka u drugoj lizi jel sljedeće godine. Tako da ste strane podrška grada, pa i tvrtke Mladost nije nikada bila upitna, mislim da nema potrebe da sad nabrajam da smo u zadnje četiri godine oprosti obnovili svlačionice, uredili još jedne svlačionice, da je servisiran pomoćni travnjak. Mislim da smo stvarno dovoljno, dovoljno uložili i ako i postoje nekakvi nesporazumi pogotovo moram reći da stanje sigurno nije katastrofalno, ja razumijem nogometaše oni vole ovako ponekad uklizat pa i s leđa, ali ovoga ok, ovaj put je to i ..... potvrdio da nije za crveni karton. Mislim da je suradnja snaše strane uvijek bila otvorena, vjerujem da će tako biti i dalje.

**MARIN SVETIĆ, predsjednik Gradskog vijeća:**

Hvala gradonačelniku, vijećniče Ofner jeste zadovoljni, jeste, hvala lijepo, sljedeća je uvažena vijećnica Ana Matan, gospođo Matan izvolite, kolegica Matan ima inače tri pitanja, jedno će biti upućeno Inkasatoru, a dva pitanja će biti za gradonačelnika pa evo neka bude sve odjednom, ali da se nekako fokusiramo na pitanje možda prvo za Inkasator, pa onda nakon toga gospodin gradonačelnik, izvolite.

**ANA MATAN:**

Dobar dan svima, ja sam strašno uzbuđena, evo predsjedavajući evo može prvo pitanje za Inkasator. Znači od kada sam ja postala gradska vijećnica najviše pritužbi naših sugrađana koji su mi prilazili su bili upućeni Inkasatoru i njegovom netransparentnom, neodgovornom i nemarnom ponašanju i postupanju prema suvlasnicima zgrada kojima upravljaju. Tako da ću Inkasator prozivati puno vrlo često, ali za početak ću postaviti jedno vrlo konkretno i vrlo lagano pitanje. Čitala sam nedavno u Poslovnom tjedniku da će se raspisati natječaj za sufinanciranju ugradnje liftova u više stambene, više katne zgrade pa sufinanciranje 85% i da je već deset tisuća zgrada izjavilo da je zainteresirano za takav tip sufinanciranja. Pa me zanima jeli Inkasator naš Karlovački Inkasator spreman, jeli projekte za prijavu na ta EU sredstva, jer vjerujem da će se sugrađani složiti ugradnja lifta će u mnogome poboljšati kvalitetu života i kretanje, a i povećat će cijene nekretnina, odnosno .......... Drugo pitanje, odnosno još dva pitanja su gradonačelnika, prvo pitam gradonačelnika jer je primijetio rupu na ovoj zgradi koja je kod kružnog toka, kod miljokaza da službena adresa je Šetalište Franje Tuđmana 11. Tamo je rupa stoji još od potresa i kao što znamo postojanje takve rupe će dovest ako nije već do brze degradacije zgrade koja je već ...... oštećena, ono sam htjela pitati je se li radili se na obnovi te zgrade, jeli prijavljena šteta i znamo da postoji druge takve zgrade u Karlovcu koje su oštećene potresom, ali smatram da ipak gradska vlast treba nešto raditi po tom pitanju, a ne da svi gledamo kako nam se grad raspada pred očima. I da kažem da ove nekakve kamuflaže sa reklamama o Zvjezdanom ljetu koje su stavljene na te zgrade ovaj uopćavaju nas građane da vidimo da se te zgrade raspadaju. Treće pitanje za gradonačelnika imam tu pred sobom građevinsku dozvolu, izgradnju tog nesretnog zida na Korani u kojem čitam da je grad Karlovac zastupan po gradonačelniku Damiru Mandiću, znači da je on u ime svih nas dao suglasnost za ishođenje te građevinske dozvole. Mislim mene zanima što je došlo gradonačelniku, mislim što mu je bilo da takvu suglasnost u ime svih nas da, da je on svjestan kao i što smo mi svi svjesni ..... Karlovčana potpisalo papirnatu peticiju protiv tog zida i predalo je u Gradsku upravu. I još je jadna peticija onlajn se isto također pet tisuća potpisa bila potpisana i predana, tako da je to dovoljan, meni bi bio to dovoljan znak da građani ovog grada kojeg gradonačelnik predstavlja mislim da taj zid ne treba biti, pa meni je čudno kako je on .......

**MARIN SVETIĆ, predsjednik Gradskog vijeća:**

Hvala lijepo, evo ja pozivam kako su išla pitanja, znači izvolite direktorice Inkasatora.

**ANDREJA BARBERIĆ:**

Dobar dan svima, poseban pozdrav slušateljima Hrvatskog radio Karlovca i Vama gospođe i gospodo vijećnici, evo ja se zahvaljujem vijećnici Matan na postavljenom pitanju vezano za dizala, odnosno ugradnju dizala u višestambenim zgradama kojima upravlja Inkasator. U ovom trenutku ono što Vam mogu reći da je prije nekih tri do četiri godine bila najava raspisivanja jednog poziva za sufinanciranje ugradnji dizala u višestambenim zgradama koje nemaju dizala, i to je bilo organizirano u suradnji sa Hrvatskom gospodarskom komorom. I u to vrijeme mi smo prikupili inicijative suvlasnika u gradu Karlovcu, tu je bilo oko 200-tinjak zgrada samo onih koji su kod nas na upravljanju. Odradili smo one osnovne korake kao što su suglasnosti suvlasnika i pripremili određene podatke koje su u to vrijeme bili izneseni da će trebati, međutim do raspisivanja tog natječaja nikada nije došlo. U ovom trenutku i dalje stoji zainteresiranost tih zgrada, ukoliko natječaj bude raspisan mi ćemo sa predstavnicima navedenih zgrada odrazgovarati i krenut ćemo u postupak ukoliko i oni dalje budu zainteresirani. U ovom trenutku evo mi isto očekujemo i raspisivanje natječaja za energetsku obnovu, imamo spremno preko 40 zgrada i svi smo nestrpljivi kao i suvlasnici tako i mi jel to isto sad traje već evo više od godinu dana očekivanja termina raspisa. Što se tiče prigovora primate svakodnevno, mi smo otvoreni svaki dan, možete se osobno meni ili kolegama javit, međutim ono što je bitno za istaknut je da suvlasnici su ti koji odabiru upravitelja. Mi na te njihove odluke ne utječemo, međutim svaki suvlasnik koji čija je zgrada na upravljanju kod Inkasatora može na dnevnoj bazi u bilo koje trenutku, na bilo kojem mjestu provjeriti svoje financijske podatke, financijsko izvješće putem naše mrežne stranice, a ako nisu toliko informatički pismeni mogu ga u bilo koje trenutku dobiti kod nas u našim poslovnim prostorijama ili se javit na razgovor ili informiranje bilo kojem referentu ili osobi unutar naše tvrtke. Zahvaljujem.

**MARIN SVETIĆ, predsjednik Gradskog vijeća:**

Hvala lijepo, zadovoljni odgovorom, jeste, dobro hvala, gospodine gradonačelniče, izvolite.

**DAMIR MANDIĆ gradonačelnik grada Karlovca:**

Hvala na pitanjima, što se tiče zgrade Zrinski trg 21 mi smo već više puta u prošlom mandatu je tak dio bio kod zamjenika Mrzljaka, mi smo već više puta komunicirali prema javnosti, odnosno sa javnošću. Sve ono što je vezano za posljedice potresa, sve ono što je grad kao uprava poduzeo i u konačnici sve ono što je u trenutnoj problematici potresa vezano uz nacionalnu razinu. Ja sam to više puta rekao, ponovit ću opet od 18 zgrada koje su evidentirane od strane grada kao zgrade koje u konačnici bi trebalo možda i rušiti ni jedna nije gradsko vlasništvo, znači nije vlasništvo grada Karlovca. Pa zašto ovo naglašavam, zato što to potvrđuje da je grad Karlovac govorimo o dijelu stare jezgre svojim sredstvima nastojao brinuti o svom vlasništvu. Konkretno ova zgrada je državno vlasništvo, i činjenica je da je tamo bio poslovni prostor koji se nemože više koristiti. Ja sam prije nekih tri tjedna tako mislim da je bilo oko tri tjedna, bio u Ministarstvu graditeljstva s obzirom na sve procedure koje je potrebno poduzeti da bi krenuli ili sa obnovom, odnosno privremenom zaštitom ili čak sa uklanjanjem nekih objekata. Što se tiče ovog objekta Republika Hrvatska je odobrila tristo tisuća kuna za popravke, odnosno za zaštitu i taj dio će se, taj dio čim se potpišu konkretni ugovori, znači taj dio će voditi grad Karlovac, govorim o tom objektu, objektu o kojem, kojeg ste Vi spomenuli. Ove druge objekte mi smo sve svoje procedure proveli, govorim o Gradskoj upravi, ono što smo bili dužni po mojoj procjeni mi ćemo i nakon ovog potresa i dalje imati problema najviše sa vlasništvom s državnom imovinom. Radi se sa objektima državne imovine, za neke od tih objekata grad Karlovac je već davno podnio i zahtjeve za darovanjem da mi prenamijenimo te objekte. Tako da sve te detalje mi ćemo komunicirati prema javnosti čim budemo imali preciznije informacije. Znači ono zaključno što mogu reći kao grad smo sa svoje strane što se tiče prije svega onih prvih hitnih intervencija, odnosno zaštite poduzeli sve, ali što se tiče daljnjih koraka vezanih uz privremene obnove, odnosno djelomične obnove do svih onih aktivnosti koje su vezane, pa čak i za uklanjanje pojedinih objekata mi smo ih podnijeli. Činjenica je da to ide sporo, ja se s Vama tu vjerujem da ćemo se oko toga svi složiti, ali u kontekstu stvarno naš utjecaj, naš utjecaj nije baš, nije baš mogu,. znači nemožemo ubrzati proceduru. Što se tiče samog zida ja će reći dvije rečenice, ali bih molio onda pročelnicu gospođu Vesnu Riabr iz Odjela za dozvole da kaže možda detaljnije i stručnije o ovome što Vi govorite. Pa Vama je poznato da je grad Karlovac, odnosno nadležni odjel, nadležni gradski odjel odbio izdati građevinsku dozvolu po pitanju zida. Vama je isto tako poznato da je u tom kontekstu išla i odluka prema Ministarstvu koji je isto tako potvrdio odluku nadležnog odjela, i Vama je isto tako poznato da je grad Karlovac, odnosno u ovom slučaju Ministarstvo ako ćemo biti precizniji i izgubio taj spor, premda je to poznato, i kada govorimo o tome mislim da je to dobro imati na umu. Drugo što je isto tako bitno taj sudski spor je definitivno odredio i neke druge procedure koje su vezane uz zid, odnosno sve ono što je vezano uz izgradnju na tom , na tom prostoru. U tom kontekstu ja nisam omalovažio pet tisuća potpisa građana, dapače, ja smatram da javnost u tom kontekstu, pa onda i Gradska uprava definitivno imaju što za reći. I ja kao gradonačelnik odgovorno tvrdim da smo s jedne strane maksimalno nastojali razumjeti onu emociju koja je vezana uz taj prostor, ali isto tako postoji onaj jedan element koji je iznad gradonačelnika pa i iznad nas koji smo tu, to je onaj element zakonitosti. I koliko god to nama ovako zvučalo malo i ne blisko da nekažem hladno u ovom slučaju radi se, radi se o tome. Ja bi molio pročelnicu da posebno vezano uz ovaj Vaš upit koji je vezan uz to da je gradonačelnik nešto potpisao da i zbog interesa javnosti ne samo zbog Vaše pitanja još neznam po koji put ponovi objašnjenje, hvala.

**MARIN SVETIĆ, predsjednik Gradskog vijeća:**

Hvala lijepo, izvolite pročelnice

**VESNA RIBAR:**

Srdačan pozdrav svima, ja bi samo obzirom kako je gradonačelnik rekao i zbog javnosti htjela samo ponoviti ako mi dopustite to je 14 koraka koje smo propisanim zakonom morali provesti. Znači pitanje izgradnje zida je počeo 28. 06. 2019. da bi završilo sa izdavanjem akta 22. 03. izdavanjem građevinske dozvole za ne zid, već za sustav obrambeni nasip od visokih voda koji spada u vodnu građevinu. 28. 06. 2019. je podnesen zahtjev za ishođenje građevinske dozvole za gradnju zaštitnog zida gdje Odjel 30. 07. Zaključkom dostavio stranci dopunu glavnog projekta obzirom da smo smatrali upravo ovo što je i kroz medij i javnost da takav objekt temeljem odredbi prostornog plana nije moguće izvesti na taj način. Slijedom dokumentacije koja je zaprimljena u Odjel temeljem Generalnog urbanističkog plana i Zakona o gradnji. 30. 09. 2019. se odbija zahtjev zatraženi zahvat zbog nepostupanja po Zaključku da bi 13. 09. stranka uložila žalbu na rješavanje Odjela koji odbija Rješenje. 09. 10. 2019. Ministarstvo graditeljstva i prostornog uređenja uvažilo je žalbu stranke, poništilo je takvo Rješenje grada Karlovca i predmet je vratio na ponovni postupak i na preispitivanje naše Odluke da zid temeljem GUP-a, odnosno prostorno planske dokumentacije i Zakona o gradnji nije moguće graditi. 14. 11. 2019. ovaj Odjel stranci dostavlja novi Zaključak za dopunu zahtjeva sa detaljnim obrazloženjima i rokom dopune od 60 dana, naime u kojem stranka ne postupa po Zaključku danom roku, već u traženomu roku dopune dostavlja tri požurnice. 24. 01. Grad Karlovac ovaj Odjel izdao Rješenje kojim opet odbija zahtjev za građenje nasipa zaštitnog zida. 18. 02. 2020. stranka izjavljuje žalbu na odbijeno Rješenje koje se prosljeđuje Ministarstvu 23. 04. 2020. Ministarstvo graditeljstva i prostornog uređenja odbija žalbu investitora i prihvaća Rješenje Grada Karlovca Upravnog odjela za provedbu dokumenata i prostornog uređenja, te 15. 07. 2020. nadležno Ministarstvo ovom Odjelu dostavlja dopis u kojem traži kompletnu dokumentaciju radi dostave Upravnom sudu, jer stranka je pokrenula upravni spor. 26. 11. 2020. nadležno Ministarstvo dostavlja spis sa presudom Upravnog suda u Rijeci kojim se poništava Rješenje Ministarstva i Rješenje grada Karlovca, te se isti vraća prvostupanjskom tijelu na ponovno postupanje sa navodima u obrazloženju presude. Stranka je u posebnom zahtjevu kako je navedeno u presudi ponovno podnosi zahtjev za posebne uvjete uz javnopravno tijelo Hrvatske vode posebne uvjete zatraženi od ostali javnopravnih tijela iako je u presudi tražena samo vodopravni uvjeti u skladu sa vodopravnim uvjetima izdana vodopravna potvrda. 08. 03. 2021. godine projektant putem e-dozvole kompletira dokumentaciju te sukladno Zakonu isti dan mi pokrećemo e-konferenciju za dobivanje potvrda na priloženu dokumentaciju. 22. 03. Putem e- konferencije dostavljene su sve potrebne potvrde, i nije bilo moguće zakonske osnove bi drugačije Rješenje ovaj odjel izdao osim izdavanja akta za građenje, odnosno građevinske dozvole. Na pitanje cijenjene vijećnice, pitanje temeljem Zakona o gradnji u članku 115. stranke u postupku izdavanja građevinske dozvole su znači investitor, vlasnik nekretnine za koju se izdaje građevinska dozvola, nositelj drugih stvarnih prava na toj nekretnini, te vlasnik i nositelj drugih stvarnih prava na nekretnini koja neposredno graniči s nekretninom za koju se izdaje građevinska dozvola, a to je Grad Karlovac koji nije imao osnove kao stranka u postupku da ovo Rješenje odbije. Temeljem toga je ovaj Odjel prema Zakonu i svim pozitivnim propisima Republike Hrvatske izdao akt ovakav kakav je i javnosti prezentiran, hvala lijepo.

**MARIN SVETIĆ, predsjednik Gradskog vijeća:**

Hvala pročelnici, dali ste zadovoljni sa odgovorom ili tražite pojašnjenje, dobro, izvolite.

**ANA MATAN:**

Hvala Vam puno na odgovorima, ali ja razumijem ovaj cijeli postupak iščitala sam sve te dokumente, moje pitanje se odnosi samo na ovo zadnje što ste spomenuli, znači na pravni interes i svaki drugi interes grada Karlovca, odnosno čestica u vlasništvu grada Karlovca koje graniče sa predmetnim zidom, odnosno vodozaštitnom građevinom jer smatram da cijeli taj prostor će trpjeti štetu od tog zida i atletsko igralište, i može se dogodit odron ovog dijela , ove male stazice koja je ostala između ploča na kojem se ljudi kupaju i tog zida. Znači ono ako tu sad se štite plastične igračke tamo na livadi može Korana koja će doći do zida odroniti taj mali dio tu malu stazicu. Mislim da grad Karlovac ima legitimno pravo zaštitit svoje parcele, svoje vlasništvo interese svojih građana, i da je imao razloga da neda suglasnost za takvu gradnju. Pa svugdje u svijetu je normalno da se pitaju susjedi smije li se nešto graditi, i ako susjedi imaju legitimno, legitimni interes da se ne suglase sa takvom gradnjom, onda se ništa ne gradi i gotovo je. Kao što je vlasništvo parcela gospodina Hanžela, tako je vlasništvo i parcela grada Karlovca, odnosno svih nas, imamo i mi pravo svoju parcelu svoje vlasništvo zaštititi, hvala.

**MARIN SVETIĆ, predsjednik Gradskog vijeća:**

Hvala lijepo, gradonačelniče.

**DAMIR MANDIĆ gradonačelnik grada Karlovca:**

Ja ću se suzdržati od slobodnih interpretacija davanja građevinske dozvole, i u konačnici ovog dijela koji je vezan uz ovo što Vi kažete da grad Karlovac ima legitimno pravo. Mislim da nisam u toj poziciji premda da nisam gradonačelnik vijerovatno bi ovoga slobodno interpretirao neke postupke ovakve ili onakve. Ono što je meni bitno zbog svih u Karlovcu, i zbog svih nas u ovoj vijećnici, ali zbog svih građana grada Karlovca, govorim u poziciji gradonačelnika znači govorimo o situaciji gdje ja donosim neke odluke, ali govorim i o radu cijele Gradske uprave. Postoje, postoje određeni propisi, postoje određeni Zakoni koji definitivno obvezuju sve, mogu se meni znači osobno ili subjektivno sviđati ili ne, ali ja ću se vratiti na sudsku presudu. Ja ću se vratiti sudsku presudu i ponavljam u konačnici iako je tuženo Ministarstvo, Grad Karlovac je bio taj koji je odbio izdati građevinsku dozvolu. Znači ova Gradska uprava, zašto, zato što smo imali svoje viđenje cijele te procedure. Sud je utvrdio da smo možda malo, ne možda malo nego da smo u toj proceduri neke stvari predvidjeli. U tom kontekstu koliko god nastojali cijeli taj postupak opisati ovako ili onako, ja stojim kod toga da smo kao Gradska uprava nastupili s jedne strane isključivo poštujući zakonitost, zakone, propise koji nas obvezuju. S druge strane da, postoji ovaj jedan element koji je vezan uz privatno vlasništvo o kojem Vi govorite. To je privatno vlasništvo kako god mi danas okrenuli, što god mi o tome mislili i kako god to mi doživljavali, to da zaključno neradi se o nekoj mojoj subjektivnoj procjeni, subjektivnoj odluci, radi se zaista o tome da je procedura i propisi sami po sebi su u ovom slučaju meni se barem tako čini. Zaista jasno govorim da se tako čini u nadležnom Odjelu, znači o ljudima koji su odgovorni za provedbu tih akata, hvala.

**MARIN SVETIĆ, predsjednik Gradskog vijeća:**

Hvala lijepo, možemo, možemo dalje, uvažena vijećnica gospođa Draženka Polović, znači ima dva pitanja, kolegica je zatražila i u pisanom obliku pa će reći, izvolite.

**DRAŽENKA POLOVIĆ:**

Evo ja Vas također prvi puta srdačno pozdravljam sa ove govornice i imam dva pitanja za gradonačelnika. Prvo pitanje postavljam kao stanovnica Velike Jelse, u svoje osobno ime i u ime gotovo deset tisuća stanovnika zapadnih dijelova grada Karlovca koji već dvije godine evo proživljavaju prometni, ekonomski i socijalni psihički teror zbog rekonstrukcije ceste D6. Pa me zanima u svjetlu posljednjih događaja i ovoga ogorčenja građana, zanima me što je poduzeto, hodogram postupanja i dokumentaciju, komunikacije gradonačelnika možemo vidjeti dokumentaciju, komunikaciju gradonačelnika koji je apropo osim toga i svojevrsni koordinator između ogorčenih građana i svih sudionika ove rekonstrukcije. Pa me zanima što je u tom smislu u posljednje vrijeme poduzeto i kada će ti radovi konačno biti gotovi, to je moje prvo pitanje. I drugo pitanje je poništen je javni natječaj za izbor izvođača radova Centra za gospodarenje otpadom, i zanima me što to znači za Grad Karlovac vezano uz kapacitete na Ilovcu, i kada se očekuje početak i završetak radova onda na Babinoj Gori i prestanak odlaganja.

**MARIN SVETIĆ, predsjednik Gradskog vijeća:**

Hvala lijepo, gradonačelniče izvolite, vijećnica Polović je tražila i u pismenom obliku, pa evo koga se tiče ja bih samo molio da me onda poslije povratno da znamo da je to riješeno da me se obavijesti, može, hvala.

**DAMIR MANDIĆ gradonačelnik grada Karlovca:**

Pa evo što se tiče D6 činjenica je pa i gore pogotovo u onim aktivnostima nakon travnja, obzirom da su bili izbori jel činjenica je da je cijeli taj kontekst svih onih događanja koji su se događali bio obilježen izborima. Ja mogu sa svoje strane ponoviti ono što sam više puta do sada rekao da ja sam kao gradonačelnik grada Karlovca na jednom sastanku još tamo 2019. godine kojeg sam i sam tražio smo vidjeli što se gore događa, govorim o 2019. Dobio tu zadaću da budem osoba koja će sa svoje strane koordinirati komunikaciju, govorim o komunikaciji što je jako bitno, između investitora u ovom slučaju su to Hrvatske ceste, izvođača legendarni Euro – Asfalt, nadzora odnosno Gradske uprave, odnosno gdje je tu grad Karlovac. Od početka radova je predstavnik grada Karlovca na koordinaciji koja je svaki utorak gospodin Mladen Grčić zaposlenik gradske uprave, inženjer građevine koji je gore onaj koji u konačnici meni kao gradonačelniku vraća informacije sa tih koordinacija. Zašto ovo naglašavam, zato što smo mi kao Gradska uprava imali svoju osobu cijelo to vrijeme na koordinacijama radova. Čini mi se da tu negdje dolazimo do onog jednog elementa gdje mogu samo ponoviti ono što sam i do sada govorio, a to je vrlo jednostavno. Izvođač radova nije, ne mogu reći sposoban, ali jednostavno nije u toj razini dovoljno kvalitetan da bi odradio sve te radove koji su gore bili potrebni, koji su zahtjevni ja to isto kao lajk razumijem, ali definitivno nije znao odgovoriti izazovu tog projekta. Činjenica je da su Hrvatske ceste kao investitor i kao onaj tko je imenovao nadzornog inženjera na sastanku u ožujku na neki način doslovno grad Karlovac zaobišle u svom odlučivanju, i to se prije svega vidjelo kad su odlučili samostalno na svoju riku produžiti rok izvođenja radova do 31. 12. to smo već komunicirali. Vi isto tako znate da su se dogodili određeni prosvjedi gore, nezadovoljenih građana, ja nisam bio na tim prosvjedima zato što je bila kampanja. Razumijem prosvjednike, ali sa prosvjednicima sam se našao, vidio sam se, i mi smo zajedno, ja sam zajedno sa njima odradio dva sastanka sa Hrvatskim cestama. Činjenica je da se je u jednom trenutku stav grada Karlovca da se otvori prometovanje cestom našao u koliziji sa stavom prosvjednika, ljudi koji su prosvjedovali da se što prije gore radovi završe, pa čak i po cijenu da se ne otvori cesta. Hrvatske ceste su poslušale prosvjednike, znači to je lako provjeriti jel, ono što ja sam znam kao gradonačelnik Hrvatske ceste su obećale do 15. srpnja znači ne meni nego prosvjednicima da će završiti radove kod Pivovare. To je obećanje koji je dano prosvjednicima i sad svi zajedno čekamo hoće li se ispoštovati taj hodogram, odnosno ta najava. Jednako tako činjenica je da smo mi morali sanirati klizište Sveta Ana na Vučjaku, jer smo i mi sa svoje strane morali zbog usklađenja prometa intervenirati. Ono što ja mogu zaključno reći 15. srpanj je nekakav sljedeći termin kada će Hrvatske ceste sa svoje strane, odnosno izvođač radova pokazati jesu li, jesu li izvršili ono što su obećali, ne više gradu Karlovcu nego građanima koji su prosvjedovali. Rok 31. 12. je rok kojeg su odredili Hrvatske ceste, moj dojam, moj dojam i ja sam to i komentirao da su Hrvatske ceste po neznam koji put, odnosno Hrvatske ceste po neznam koji put nisu uvjetovale izvođača da on sa svoje strane da dodatni napor ili da se radovi ubrzaju ili da se paralelno rade istovremeno na dva mjesta. Tako da ja ću Vam proslijediti svu svoju dokumentaciju, ja sam inače dokumentaciju ja sam inače dokumentaciju koju sam ja kao gradonačelnik slao ajmo to tako reći Hrvatskim cestama dao prosvjednicima. Znači oni imaju te papire, mi ćemo to Vama iskopirati, pa ćemo i Vama predati nije uopće sporno. Tako da ja se stvarno nadam da će Hrvatske ceste ispuniti svoje obećanje, osobno bio je gospodin Škorić u Karlovcu, bio je i ministar, osobno smatram da zaista ovaj izvođač radova nije u stanju odgovoriti zahtjevima projekta. Ja sam to mislim nešto su me mediji već pitali, ja sam imao poziv iz Euro – Asfalta kao gradonačelnik Euro – Asfalt da ja rušim ugled firme, meni se prijetilo nekima pravnicima i tako dalje, i tako dalje. Ima to ovako jedan bunt papira kojeg ću ja Vama dostaviti da ga Vi vidite na koji način i kako smo mi komunicirali sa investitorom i izvođačem. Što se tiče CGO-a Centar za gospodarenjem otpadom vidjeli ste u medijima da je poništena javna nabava za izbor izvođača. Činjenica je da je višestruko probijena projektantska cijena projekta, činjenica je da Karlovačka županija koja je nositelj u stvari projekta, a i tvrtka KODOS gdje im smo mi kao grad imamo svoj suvlasnički dio. To nemože nije mogao podnijeti, i oni su dobili od nadležnog Ministarstva pisani, pisanu garanciju, odnosno pisanu Odluku da prihvaćaju da se poništi nabava i da se ide u novu javnu nabavu. Ja ne bih sada ulazio u detalje zašto, što i kako, zato postoje odgovorni ljudi koji o tome moraju dati svoje mišljenje, ali činjenica je isto tako da će gradu Karlovcu obzirom da CGO očito ne da samo kasne, nego jednostavno odgađa se, odgađaju se početak radova. Da će to nama stvoriti određene poteškoće u smislu ako to predugo potraje, ono što Vam ja mogu reći pun je Ilovac već duži niz godina. Znači prije mog mandata ovog prošlog se stvarno nastojalo očuvati deponij, i to se je i činilo, znači koliko je Vama poznato na deponiji mogu odlagat samo gradovi u ovom slučaju Duga Resa i Ozalj, odnosno općine koje gravitiraju našem deponiju. Kao da se na deponiji ne odlaže iz drugih županija, ja zaista takav stav prenio i Upravi Čistoće, ja vjerujem da ga oni poštuju. Nama, nama se tu sad otvara to pitanje CGO-a, ja vjerujem da kroz nekih narednih sad koliko je to godina tri, pet, sedam nije, nije upitno, ali ono što je pred nama ja vjerujem da će kroz nekih mjesec dana krenuti i podjela spremnika za razdvojeno, za razdvajanje otpada, govorim i o kućama, govorim i o stanovima. Mislim da će to pridonijet da deponij, odnosno da brdo ne raste, tako da ste strane to je ono što mi možemo, ono što mi možemo učiniti. Evo, ja ću Vam dostaviti ovu dokumentaciju koju sam dostavio i prosvjednicima na Borlinu, tako da imate pisanu komunikaciju nas i Hrvatskih cesta.

**MARIN SVETIĆ, predsjednik Gradskog vijeća:**

Hvala lijepo, može izvolite.

**DRAŽENKA POLOVIĆ:**

Samo sam htjela reći da doista nemogu razumjeti da grad nema nikakve zaštitne ugovorne mehanizme u takvom slučaju da mi je to neobično, ali dobro. S obzirom na ove radove i htjela sam reći da ovo nema veze sa izborom i kampanjom, niti ja kao stanovnik Jelse nisam bila na prosvjedima, iako se upravo zato jer sam se, jer se bavim politikom. I ovo što sam govorila uopće nisam govorila u ime prosvjednika, nego u ime deset tisuća stanovnika zapadnih dijelova grada Karlovca. I ono što me zanima je upravo što ste u zadnjih nekoliko mjeseci učinili sa što se tiče, i to bih htjela da mi dostavite, jer očekujem od Vas pritisak.

**MARIN SVETIĆ, predsjednik Gradskog vijeća:**

Hvala lijepo, gradonačelniče izvolite.

**DAMIR MANDIĆ gradonačelnik grada Karlovca:**

Ja ću sad pokušati biti duhovit premda mi to nejde, to je onaj dio znate kad imate u stanu radove pa onda angažirate, angažirate majstora, i onda se dogodi kaos. Činjenica je da mi ovdje čak nismo angažirali ni majstora, i to čak nisam, ja ovdje ne skrivam odgovornost sa Gradske uprave ni sa svih nas, ali govorim o tome da naš, naša nadležnost, odnosno naša odgovornost je čak toliko nikakva da mi nismo čak ni potpisali ugovor sa izvođačem. Pošto nismo potpisali ugovor sa nadzorom, znači ja ovdje ja ovdje samo želim reći da cijeli taj projekt kao takav nikoga ne dovodi u pitanje. Ja nemam problem prozivat izvođača, opet Vam kažem čuli ste da sad nisam spomenuo privatnike, nego pravnike, znači nemam problem taj, neradim štetu nikome, ja odgovorno tvrdim da neradim štetu. Dapače ja kao gradonačelnik upravo imam i taj element da mogu javno naglas reći dapače mene će novinari i možda i pitati. Znači ste strane što se pritiska tiče ja pritisak vršim na Hrvatskim cestama, meni su ovdje, meni ovdje izvođač irelevantan, možda je moja rečenica koju sam ja tada izgovorio bila malo pretvrda, ali ja moram priznati da je meni u tom trenutku to bilo jedino logično. Ste strane od ja ću to znači od petom mjesecu mislim da kako je bilo, šesti nakon drugog kruga odrađena dva sastanka sa Hrvatskim cestama, odnosno sa njihovim predstavnicima na kojima su bili i prosvjednici. Gdje je ovaj petnaesti srpanj ugovoren kao termin da se, da se završe radovi kod Pivovare, i rekao sam maloprije ponovit ću mi kao Grad smo tražili da se ne zatvara cesta. Prosvjednici su tražili da se to sve skupa ubrza, i sad smatram, i sad smatram da je dobro da su ljudi sa terena, znači građani bili na tim sastancima da ne ispadne nekakav moj subjektivni doživljaj kao gradonačelnika. Ali čini mi se da moramo čekati taj 15. srpanj pa ćemo dalje vidjeti što i kako, evo. Kako god mi krenuli opet ću se vratit na onog majstora kojeg mi čak nismo ni angažirali.

**MARIN SVETIĆ, predsjednik Gradskog vijeća:**

Hvala lijepo, možemo dalje, kolega Predrag Pavlačić, izvolite.

**PREDRAG PAVLAČIĆ:**

Hvala lijepo predsjedniče, lijepi pozdrav svima, ovaj imao bi najprije jednu sugestiju, aj molim Vas vratite te sjednice u 9,00 sati ujutro, mislim da je to za sve bi bilo i za pročelnike, i za ljude koji su ovdje cijeli dan, vijerovatno ovaj pa mislim da bi to bila jedna ovaj onako lijep. To je samo sugestija moja pa probajte to uskladiti da se to vrati u jutarnje termine, evo to je sugestija pa probajte razmisliti o tome. Ovako moje pitanje se, postavljam pitanje gradonačelniku ovaj djelomično smo čuli ovdje odgovor, znači radi se o projektu Karlovac 2. U kampanji reći ću baš tako u kampanji gradonačelniče ako se sjećate obilazili ste mjesta znači i Kamensko i Turanj, bili ste tamo ovaj otvorili su se navodno, su se otvorili pod navodnicima radovi, stavljene table, dovezene cijevi koje su postavljene na igralište gdje se djeca igraju, pa sada smetaju tamo. Znači i rekli ste ovako ljudima kada su Vas pitali što će biti sa ovaj time, dal će to biti izrealizirano rekli ste ovako za 14 dana ovaj budu nas špotali pa ćete reći da kako nemožete parkirati, kako nemožete doći do svojih kuća, dva mjeseca je prošlo i malo više znači ništa. A sad čujemo da se još produžuje za više od dva mjeseca, vijerovatno ovaj pa mi, ako mi možete to ovaj pojasnit što se tu stvarno dogodili. Nisam, nisam ovaj pohvatao ove sve konce što je gospođa ovaj direktorica iznijela, znači vijerovatno tih radova po meni najvjerojatnije neće biti ni ove godine, neće ni krenuti. Drugo moje pitanje neznam dal bi uputio Vama ili pročelnici koja je zadužena za to, gdje je nestao ponos Grada Karlovca, ponos Grada Karlovca, Županije i Hrvatske folklornih ansambl Matija Gubec. Što se događa u Matiji Gubcu, što je sa Matijom Gubcom, znamo svi i čuli smo to znači da je bilo i nekakvih radnji i istražnih radnji. Znači gdje je to ovaj zapelo da jednostavno smo izgubili najedanput jedan takav ansambl ovaj koji je pronosio slavu ovoga grada, a i Hrvatske ovaj ne samo tu na našem prostorima nego i u svijetu. Evo to su dva pitanja, i jednu zahvala ajde da ne ispadne samo da ovaj kritiziramo, zahvaljujem se i gradu Karlovcu i direktoru Zelenila što se konačno nakon deset godina ili više koliko procedure, što su se riješili imovinsko pravni odnosi za groblje na Kamenskom postavljena ograda, tako da više životinje nemogu ulaziti, evo hvala lijepo.

**MARIN SVETIĆ, predsjednik Gradskog vijeća:**

Hvala lijepo, gradonačelniče, izvolite.

**DAMIR MANDIĆ gradonačelnik grada Karlovca:**

Što se tiče ovoga ja mogu sad ponavljat ovo što je direktorica rekla, ja mislim da smo mi tada bili fer i korektni i da smo komunicirali, da smo uveli izvođača u radove, odnosno u gradilište, jel je nama bilo bitno kao gradu Karlovcu da krene rok za izvođenje radova. Odnosno čuli ste da je 30 do 34 mjeseca zavisi o kojoj grupi, ja sam gore bio na Kamenskom kada je to bilo, i da ja sam razgovarao sa građanima, i ja i dalje stojim kod onoga što sam rekao. A to je da će vrlo brzo vijerovatno doći prigovori prema gradonačelniku i prema gradu da se nemože normalno prometovati. Nisam pesimist kao Vi, činjenica je isto tako da procedure koje jesu pa iskreno meni baš nisu drage, ali ih moramo poštivati. Radi se o Europskom projektu su takve kakve jesu i ja ih mogu samo prihvatiti, ja sam još početkom šestog mjeseca odradio sastanak sa Vodovodom i kanalizacijom, sa vanjskim voditeljem projekt. Znači jako ovako nemora Vam to ništa značit, ali je to Europski projekt gdje postoji vanjski voditelj projekta, određena konzultantska tvrtka koja je morala bit izabrana i tako dalje, i tako dalje, Već smo u konačnici komentirali sve ovo što Vi govorite. Ono što mislim da kad ste već postavili to pitanje, a ja se uhvatio prometa, ono što ovdje po meni ključno kad projekti u ova dva, onda ovi ostali krenu mi ćemo zaista imati težak, težak oblik prometovanja u gradu Karlovcu. U svim segmentima, tu ne mislim samo na trase gdje će prolaziti, gdje će prolaziti projekt, jednostavno radi se o tome da ćemo s jedne strane pokušati što više i što prije izvještavati stanovnike područja, a onda i cijeloga grad. Tako da ja i zaista se držim ovih rokova koje direktorica ovdje izrekla, ako nebudu poštovani onda će me opet vijerovatno dočekati Vaše pitanje, ali stojim kod onoga što sam rekao, projekt ide sve ovo ostalo koliko god nama bilo. Pa evo danas sam baš imao jedno pitanje vezano za Edison, isto sam ga u kampanji otvorio, ljudi su rekli evo ga sad kampanja je pa se on sada malo tu malo pravi, a da tako je. Ali dokumentacija je u SAFU nadzornom tijelu, krovnom nadzornom tijelu, mi ih čak ne možemo ni pitati kada će te biti gotovi, ni to nemamo pravo, ali moramo čekati, tako da ste strane mislim da ćemo vrlo brzo sve te brige koje se javljaju raspetljati i da ćemo ih, da ćemo ih riješiti, evo to je moje mišljenje tako da nemamo kod toga dilemu. Što se tiče Matije Gubca

**PREDRAG PAVLAČIĆ:** (iz klupe)

**MARIN SVETIĆ, predsjednik Gradskog vijeća:**

Dajte molim Vas ajmo parlamentarni biti imamo puno pitanja, ako je nešto izvolite ovdje na govornicu. Pardon prekidam Vas,pardon znači radi zapisnika, zapisničarka nemože pohvatati, ne čuje.

**DAMIR MANDIĆ gradonačelnik grada Karlovca:**

Evo ja ću dati odgovor, a zapisničarka odnosno naša Višnja će čuti moj odgovor pa onda ćemo razumjeti i pitanje. Slažem se znači rokovi koji su propisani, propisani su od, u konačnici Europske, Europske, Europskim nije odnosno Europskih fondova Hrvatske vode kao krovno tijelo u ovom slučaju dirigiraju sve procedure. Znači sve što se događa oko aglomeracije, pa i rokovi o kojima mi sad pričate ne mogu se dogoditi bez Hrvatskih voda, znači postoji gore još neki šef, znači ste strane je sve poprilično jasno. Što se tiče Matije Gubca, pa ja mogu samo izraziti, pa tuga bi zvučala previše patetično, a nezadovoljstvo previše blago s obzirom na događanja u Matiji Gubcu. Kao gradonačelnik sam primio na razgovor i više puta obadvije strane, jedan put na njihovo traženje, drugi put na moje traženje. Ja se slažem samo da je folklorni ansambl Matija Gubec ponos grada pogotovo kad govorimo o tradiciji i promoviranju kulturnog, kulturnog, kulturne baštine. Što se dogodilo i kako se dogodilo ja ću se suzdržati od komentara, suzdržat ću se od komentara, ali Vam mogu ponoviti rečenicu koju sam rekao i jednima i drugima. Tako zvučala je malo s visoka da ne kažem bahato, ali to je bilo moje raspoloženje u tom trenutku. Da pozivao sam ih da svi zajedno sjednemo, ni jedni ni drugi to nisu prihvatili. Nakon toga sam im rekao da me ne zanimaju ni jedni ni drugi, da me zanima Matija Gubec, i dali jesu li svjesni i jedni i drugi što se događa, evo ga. Ja bih s ovim odgovorom tu stao, mi kao uprava, evo mi smo sad sa ekipom iz Matije Gubca imali ozbiljne planove raditi Međunarodni festival folklora. Folklor je otkazan i prošle godine i ove godine u biti zbog pandemijskih mjera, Matija Gubec formalno postoji, ljudi rade, jel tako, ali da, da sam ja sa svoje strane na neki način ajde reći ću tužan, jesam, mislim da to tako nije trebalo biti bez obzira na opravdanost i razlike koje postoje očito, očito postoje neke razlike unutar samog ansambla. Ja vjerujem da su jedni i drugi dovoljno svjesni vlastite odgovornosti, vidjet ćemo.

**MARIN SVETIĆ, predsjednik Gradskog vijeća:**

Hvala lijepo, jeste zadovoljni, hvala lijepo, možemo dalje uvažena vijećnica Andreja Navijalić, izvolite.

**ANDREJA NAVIJALIĆ:**

Srdačno Vas sve pozdravljam, imam dva pitanja, prvo pitanje upućujem pročelnici Ani Hranilović Trubić da znamo da je sastavni dio Centra Nikola Tesla ITU mehanizma jer su radovi već odmakli, zanima me što je sa parkiralištem koji je sastavni dio tog projekta, u kojoj je fazi, i kakva je dinamika, kakva će biti dinamika izvođenja. Drugo pitanje postavljam pročelnici Draženiki Sila Ljubeko vezano je na završetak nastavne godine i upit roditelja da država osigurava besplatne udžbenike, grad Karlovac je svake godine osiguravao i dodatni obrazovni materijal. Roditelje zanima što će ove godine biti nabavljeno od dodatnog obrazovnog materijala kako bi se roditelji pripremili.

**MARIN SVETIĆ, predsjednik Gradskog vijeća:**

Hvala lijepo, pročelnica Hranilović Trubić, izvolite.

**ANA HRANILOVIĆ TRUBIĆ:**

Grad Karlovac je prijavio u sklopu cjelokupnog projekta Nikola Tesla preuzeti inventar i izgradnju parkirališta kod Gimnazije, taj projekt ishodovao je građevinsku dozvolu 2020. godine. Pripremili smo svu dokumentaciju za postupak javne nabave i ona se sada nalazi na ex-ante provjeri u Središnjoj agenciji za financiranje i ugovaranje programa SAFU i čim dobijemo njihov odgovor mi ćemo pristupiti postupku javne nabave za radove.

**MARIN SVETIĆ, predsjednik Gradskog vijeća:**

Hvala lijepo, pročelnica Sila Ljubenko.

**DRAŽENKA SILA LJUBENKO:**

Evo lijepi pozdrav svima, hvala lijepo na ovom pitanju i sa radošću ću odgovoriti na ovo pitanje. Naime grad Karlovac kao što ste sami rekli već dugi niz godina u svom proračunu, a u okviru programa javnih potreba u školstvu iznad standarda osigurava sredstva za nabavku obrazovnog materijala. Uvažavajući ovu situaciju u kojoj svi živimo i u kojoj se nalazimo ove godine Grad je odlučio po prvi puta financirati radne bilježnice za sve učenike osnovnih škola kojima je grad Karlovac osnivač. Budući da Ministarstvo financira udžbenike grad Karlovac će osigurati radne bilježnice, našim roditeljima preostaje jedino to da u dogovoru sa svojim učiteljima, sa školom i svojim osnovnoškolcima osiguraju još dodatni pribor, mape za likovni odgoj i mogu onda mirno otići na zasluženi odmor, evo hvala Vam lijepo.

**MARIN SVETIĆ, predsjednik Gradskog vijeća:**

Hvala lijepo, odgovori zadovoljavaju jel tako, evo ja ću krećemo dalje samo ja bih zamolio da još malo suzimo to koliko god možemo, prošlo je sat i dvadeset u aktualnom satu, tako da svi dođu na red da mogu postaviti pitanje samo da se još malo više fokusiramo na samu temu, uvaženi vijećnik Dimitrije Birač, ima dva pitanja za gradonačelnika pa još jednom evo za sve zajedno malo se fokusirat tako da prođe prije, i onda nakon toga slijedi pauza.

**DIMITRIJE BIRAČ:**

Dobar dan, sve Vas lijepo pozdravljam, ugašen mikrofon, ok, pa ja ću unutar dvije minute zapravo mislio sam postavit dva pitanja gradonačelniku, onda sam vidio tijekom rasprave da zapravo jedno je primjerenije pročelnici Sili Ljubenko. Ono se tiče predškolskog odgoja i obrazovanja, sjećam se prije tri, četiri godine održao sam jednu tribinu na kojoj su bile i neke ravnateljice i mislim desetak odgajateljica. I tada se ispostavilo kao jedan od glavnih problema, a naravno osim onog općeg poznatog mjesta u vrtićima, i takozvani državni pedagoški standard, odnosno DPS. Interesira me kakvo je stanje danas u Karlovačkim vrtićima, odnosno u kojem odnosu je poštuje li se taj DPS. I drugo pitanje, odnosno potpitanje u onim dijelovima jer znamo da se u nekim dijelovima ne poštuje, planira li se, planira li se zaposliti dodatni odgojitelji. Htio bih samo napomenuti još jednu bitnu stvar u vezi ovog DPS-a jer to onda roditeljima na neki način često zvuči kao ucjena kad se kaže ma da dobro je državni pedagoški standard, odnosno broj djece po skupini i odgojiteljice i kvadratura prostora, to je jedna stvar. Ali ipak budite zadovoljni jer su Vaša djeca u vrtićima, tako da ako se možda može izbjeći i ta implikacija i naprosto ovaj dogovoriti na to pitanje. Drugo pitanje vezano i postavljam mislim može i gradonačelnik da, drugo pitanje i za opet za dakle za gradonačelnika evo prije mislim tjedan, dva dana sam imao presicu vezano za netransparentnost, očito Karlovačkog, odnosno Sportskog saveza, zajednice koja je izdvojena od politike zadnjih dvadeset godina su isključivo i eksplicitno vidljivi članovi Vaše stranke, odnosno HDZ-a. I tada sam ustanovio zapravo da je poanta ta netransparentnost za koju se ja borim da se makne, i da postane transparentno djelovanje. Jedno od glavnih posljedica, odnosno jedno od glavnih uzroka te netransparentnosti je i odnos gradske politike i grada prema, prema tom Savezu koju onda potiče i na djelovanje u odnosu na ulaganje u sportske objekte, i generalno u sportsku infrastrukturu. Na taj način vidio sam da je atletska staza dovršena, uređen je travnjak, ono što me interesira cijena je skočila tako se barem meni čini za nekih 6,5 ili 6, a onda 7,5 miliona kuna. Dakle moje pitanje bi bilo zbog čega je ta razlika, i zamolio sam i pismeno predsjednika vijeća, pa i Vas da mi pošaljete ili direktor Mladosti troškovnik radova koji su bili vezano za travnjak i za atletsku stazu. Hvala.

**MARIN SVETIĆ, predsjednik Gradskog vijeća:**

Hvala lijepo, izvolite gradonačelniče.

**DAMIR MANDIĆ gradonačelnik grada Karlovca:**

Ja ću najprije malo o vrtićima, pa ovako, ovaj dio koji je vezan za državni pedagoški standard sa svoje strane mogu reći da mi u Gradu Karlovcu govorimo o cjelokupnom sustavu predškolskog odgoja. Imamo još prostora za poštivanje tog pedagoškog standarda, činjenica je da smo mi što zbog ulaganja u vrtiće, znači ta cifra mislim da ste Vi to čak i još prije komunicirali 96 miliona je točna cifra ulaganja u objekte, vrtićke objekte u gradu Karlovcu zadnjih deset godina, to nije dovoljno. Činjenica je da smo mi osim što smo obnavljali objekte povećavali i broj grupa, a povećavanje broja grupa za sobom povlači i nova zapošljavanja odgajateljica. Kako god okrenemo sigurno pojedinim objektima, pojedinim grupama ima djece koja su iznad onog standarda. Mi smo stvarno nastojali pogotovo kad smo morali preseljavat pojedine vrtiće u neke druge objekte jer su se obnavljali, stvarno smo nastojali u tom djelu dodatnim privremenim zapošljavanjima olakšati posao odgajateljicama u tim grupama. Ono što je jasno samo po sebi nama u ovom trenutku znači kada uzmemo cijeli sustav od jaslica do predškole, nama u ovom trenutku nedostaje sigurno jedan vrtić veličine Grabrika, to je 200 mjesta. Tim da kada, da izbrusimo taj pedagoški standard tu će trebat još neki ajmo možemo to tako reći manji vrtić, kako bi onda imali zadovoljenu onu osnovnu ideju svih nas to je da svako dijete ima vrtić bez obzira rade li mu roditelji ili ne. Znači ja ću biti otvoren, da postoji prostor da još dodatno poštujemo državni pedagoški standard, evo to je to bez uvijanja. I mislim da tu sad koristim ovu prigodu stvarno našim odgajateljicama u vrtićima, u obadva vrtića nama je to jedan vrtić premda se oni zovu dječji vrtić Četiri rijeke, dječji vrtić Karlovac za Gradsku upravu je to jedan vrtić, i nastojimo i uspijevamo. Ja sam uvjeren odnosit se jednako prema obadva, prvo dvije osnovne ustanove, stvarno se trebam zahvalit na svemu onome što su proteklih godina podnijele, jer nemojte zaboraviti da svake godine jedan objekt nije bio u funkciji zbog obnove, evo, znači toliko o tome. Što se tiče KŠZ-a ja sam pročitao video sam Vašu presicu i s te strane moram reći da onako malo sam iznenađen, ostao iznenađen nisam ostao iznenađen vezano za ovu politiku članova HDZ-a. Malo bi me zabrinulo da to nisu sportaši, malo ljudi koji se bave ozbiljno sportom onda bi to bio problem, a sad ovaj politički dio to je uvijek tema o kojoj se može razgovarati na ovaj ili onaj način. Vi znate da Karlovačka športska zajednica ima i svoj Upravni odbor, ima svoju Skupštinu, Vi znate da Karlovačka športska zajednica udruga. I da grad Karlovac putem svog programa za sport iz gradskog proračuna preko KŠZ-a financira ili sufinancira Karlovački, Karlovački sport. Što se tiče transparentnosti mislim da su oni tamo napisali pogotovo vezano za one revizije, pa jedan od mojih prvih, jedna od mojih prvih poteza vezano za unutarnju reviziju je bila nalog reviziji vezano uz određene stvari u Karlovačkoj športskoj zajednici. Kada sam postao gradonačelnik u prvom mandatu, znači ste strane ja zaista vjerujem da su ti ljudi tamo koji jesu prije svega čast i sukladno svom sportskom habitusu, ja stvarno držim da jesu i da rade u interesu sporta grada Karlovca. Možemo li složiti ili ne možemo se složiti oko nekih odluka koje jesu, to je uvijek za raspravu i tu po meni trebamo inzistirati na argumentima. Ono što zaključno na tu temu mogu reći, Strategija razvoja sporta grada Karlovca je donešena prošli Gradsko vijeće ju je donijelo. Na temelju nje Upravni odbor Karlovačke športske zajednice zajedno sa svim klubovima, osobno sam inzistirao da svaki klub mora dobit poziv za sudjelovanje, će izraditi nove kriterije sufinanciranja ili financiranja u sportu. Po meni osobno pitali su me što mislim ja, ja sam rekao da mislim da treba uključiti što više tih kriterija, s jedne strane imate tradiciju sporta koju Karlovac kod pojedinog sporta nosi, s druge strane imate masovnosti, meni se čini da treba ići što šire. I ti kriteriji neće biti svi zadovoljni s njima, ali većina bi trebala biti zadovoljna, mislim da je to cilj. Što se tiče atletske staze i nogometnog stadiona ovaj govorili ste milion koji je bio sporan, znači sa 6,5 na 7 mislim da nije 7, 5 nego 7 i četiristo tako nešto. To je onaj novi natječaj koji je bio pred Ministarstvom turizma vezano za opremu za atletsku stazu. Znači mi smo tu dobili smo 400 tisuća kuna, 400 smo osigurali vlastitih, i ono natjecanje prvenstvo Hrvatske koje je održano na to atletskom stadionu je natjecanje, moglo se održati upravo zbog tih 800 i nešto tisuća kuna vrijedne opreme. Znači ovaj stadion atletski je opremljen svom opremom, svim spravama da se mogu održavati bilo koja natjecanja iz bilo koje discipline. To je onaj 6,5 7,5 mislim da nije 7,5 mislim da je 7 i četiristo tako nešto, mislim da su kod pročelnice Plemić dio, kod pročelnice Ljubenko dio dobit ćete sve račune, sve nabave, sve što treba. Inače za Vas nove gradske vijećnike ja Vam sugeriram ako mogu da stvarno iskoristite tu mogućnost da kao gradski vijećnici imate pravo doći kod svakog pročelnika i tražit na uvid bilo koju dokumentaciju. Znači kao gradski vijećnici, evo sad je gospođa Malović dala prisegu, svi ste je dali, točno se zna što i na koji način svatko nosi odgovornost za prikupljene informacije, ali nema problema, kao gradski vijećnici imate pravo dobiti na uvid podatke koje Vas zanimaju, i dobit ćete ih tako je od vajkada, hvala.

**MARIN SVETIĆ, predsjednik Gradskog vijeća:**

Hvala lijepo, zadovoljava, izvolite.

**DIMITRIJE BIRAČ:**

Hvala na odgovoru, samo ću kratko vezano za ovu Športsku zajednicu netransparentnost, stvar je u tome da ja nisam ni insinuirao neke situacije vezano za Športsku zajednicu , nego sam pozvan za početak i prvi korak pa i ovim putem im poručujem što se tiče transparentnosti ona abeceda, dakle zapisnike Upravnog odbora, zapisnike Skupštine Vi ne stavljate, mislim Vi Športska zajednica ne stavljaju na web. Na taj način čak krše jedan dio svog Poslovnika gdje piše uz zapisnike piše i odluke koje oni nisu stavili, dakle s druge strane Vi imate s tim ću završiti kriterije recimo raspodjeli sredstava koje sam uspoređivao sa gradom Splitom. Tamo je tu odluku potpisao gradonačelnik Baldasar tadašnji, znači da je prolazilo između ostaloga i vijeće, ovdje tu odluku potpisuje vječiti sad je predsjednik Županijske gospodin Feitl. Dakle, ja bi samo htio da se grad, gradska politika više, više intervenira upravo da se makne politizacija iz sportske ili športske. Imate na nekoliko šport, pa sport, pa šport, pa tip feleri da se barem i to na neki način onda ovaj unificira, evo.

**MARIN SVETIĆ, predsjednik Gradskog vijeća:**

Hvala lijepo, ajde zaista kratko.

**DAMIR MANDIĆ gradonačelnik grada Karlovca:**

Što se tiče ovog dijela znači iz zapisnika slažem se s Vama, da nemaju razloga to ne objavljivati na svojim mrežnim stranicama. U tom dijelu to je samo pitanje tehnikalije, ono što bih ja ovdje istaknuo, odnosno naglasio mogli ste i to vidjeti, znači sportski klubovi u gradu Karlovcu, pojedini sportski klubovi imaju dvostruka računovodstva i to mogu raditi. Znači imaju novac koji dobivaju od grada, mi smo tu apropo te transparentnosti napravili taj jedan pametni iskorak jer smo ušli u klubove ... aplikacijom gdje se točno vidi jeli oni namjenski troše sredstva ili ne. Ono na što mi nemao, gdje mi nemamo uvid ni Karlovačka športska zajednica ni nemora ni imati u konačnici, to su ona sredstva koja nisu vezana za sredstva grada. Oni nama pravdaju samo sredstva koja su dobili iz gradskog proračuna, ova ostala nam nisu dužni pravdati. Tako da je to taj jedan element, ali evo slažem se zapisnike i odluke nek objavljuju na web stranicama, nema nikakve zapreke da to neurade.

**MARIN SVETIĆ, predsjednik Gradskog vijeća:**

Hvala lijepo, gospodin Josip Obranoviću uvaženi vijećnik, izvolite.

**JOSIP OBRANOVIĆ:**

Srdačan pozdrav svima, evo moje pitanje upućujem gradonačelniku Damiru Mandiću vezano za projekt zaštite od poplava grada Karlovca. Kao što znamo okruženi smo sa četiri lijepe rijeke naš grad, i ovoga dolaskom ovoga jeseni i zime strepnja građana velikog djela dolje Pokupske doline usmjerena je upravo u vodostaj rijeke Kupe. Pa me sad zanima koje su aktivnosti i trenutno na tom dijelu rijeka, hvala lijepo.

**MARIN SVETIĆ, predsjednik Gradskog vijeća:**

Hvala lijepo, izvolite gradonačelniče, kratko, sažeto.

**DAMIR MANDIĆ gradonačelnik grada Karlovca:**

Pa ajde pokušat ću biti kratak, odnosno moram biti kratak. Što se tiče sustava obrane od poplava mislim da isto tako tijek informiranja, odnosno tijek aktivnosti koji se događa na terenu smo zajedno sa Hrvatskim vodama u konačnici iznosili i dijelili sa javnošću. Ono što mislim da ste mogli vidjeti znači nismo više samo na Koranskom, odnosno Mrežničkom dijelu, određeni dio radova je počeo i uz rijeku Kupu uz lijevu obalu rijeke Kupe. Imamo znači tri faze koje su ugovorene, jedna je već uveden je opet dolazimo do onoga da li je uveden u radove izvođač. Dolje imamo situaciju da su vlasnici zemljišta koje je otkupljeno, koristili svoje zemljište pa imaju određene kulture zasađene na tom zemljištu, pa je dogovoreno dok to oni ne riješe neće se ulaziti sa strojevima u to zemljište. Ali se čisti teren, znači cijela trasa se čisti to je moguće znači tehnički nije sporno i ne dovodi u pitanje rokove. To je druga faza, prva i treća faza su isto tako ja vjerujem da su Hrvatske vode već potpisale ugovor, tu imamo jednu situaciju da su izvođači iz Slovenije, nadam se da su zaista iz Slovenije. I četvrta, peta i šesta faza koje slijede taj lijevo obalni dio Kupe on je znači u postupku, postupku javne nabave. Ovaj dio oko Mrežnice i Korane mislim da je to već, puno toga je već dosta rečeno, boks barjere su u konačnici u najvećem dijelu i uklonjene, jer ovi nasipi koji su napravljeni štite, štite taj prostor. Neki dan smo imali sastanak i u Karlovačkoj županiji sa županicom, odnosno predstavnicima Hrvatskih voda, tu dolazimo do ovog elementa koji je vezan uz Brodarce. Ono što je iz Hrvatskih voda barem nama preneseno i tu su se stvari pomakle s mjesta, i tu zaista oni sa svoje strane idu, rješavaju projektnu dokumentaciju. Tu imamo jedan element koji je vezan uz lokacijsku dozvolu, ali to su sad prestručne stvari da Vas ste strane, da Vas stim bombardiram, moram priznati da je imovinsko pravni, odnosno taj dio lokacijski dozvala zaista problem tako da ćemo možda jednog dana dignuti spomenik imovinsko pravnim odnosima. Zaključno svi oni projekti koji su bili najavljivani oni uredno idu, jedan dio projekata se tu i završava, moram reći da Hrvatske vode, odnosno Ministarstvo gospodarstva i državnog razvoja ovdje zaista drže onaj tempo i onu riječ koju su nam u konačnici i dali kada su krenuli u sve, evo, sad nejdem po mjerama, Mrzljak je u prošlom sazivu ovoga išao od mjere do mjere.

**MARIN SVETIĆ, predsjednik Gradskog vijeća:**

Hvala lijepo, zadovoljava odgovor, uvaženi vijećnik, izvolite Dobriša Adamec ima dva pitanja, ako ga je možda prvo pitanje zadovoljilo odgovorima direktorice ViK-a ili

**DOBRIŠA ADAMEC:**

Pa nije direktno jednako, hvala na riječi, pozdrav svima iz ove ograđene prostorije, znači prvo pitanje za direktoricu Vodovoda i kanalizacije. Iako se nalaze izvan grada Karlovca ilegalni izljevi Dugoreške kanalizacije u rijeku Mrežnicu, vrlo brzo zagade naravno i Koranu i naše kupalište. Vidjeli smo ono prije bar dana snimke to stvarno izgleda grozno i stravično. Isto tako makar bih sad najrađe svi tamo bacili jeli i okupali jer nam je ovdje vruće ali nema veze. Istih takvih direktnih izljeva ima i na području grada Karlovca, jer tih problema vijerovatno će se riješiti projektom aglomeracije Duga Resa – Karlovac, neznamo možda Vi više znate, a vezano na projekt. Davno već je bilo o tome riječi i apeliramo, molimo Vas dajte obavijestite građane po kvartovima recite kada će se koja lopata gdje zakopati, do kada će trajati radovi, stvarno svima treba. Nemojte dopustiti da se ponovi D6 kako gradonačelnik počeo spominjati ove projektante, vanjske projektante zvuči malo ...... vuče na neke one isto gubitak kontrole, nemojte to dozvoliti. Konkretno pitanje direktorici Vodovoda i kanalizacije tko snosi odgovornost za direktne ispuste i na koji način, i u kojim rokovima je predviđeno saniranje tih zapravo nelegalnih ispusta kanalizacije u rijeke Mrežnicu i Koranu. Drugo pitanje za gradonačelnika znači sad smo pred donošenjem Plana razvoja grada Karlovca do 2030. to stvarno zvuči onako uuuu, no međutim on se nastavlja zapravo na Strategiju grada Karlovca od 2030. – 2020. kako to ono piše u planu nastavlja se i stare Strategije bi citirao: „Znači tamo se kaže kako bi se osigurala operativnost i provedba Strategije iznimno je važno pratiti i vrednovati njezinu provedbu“. Radi se u odlomku 8 znači vrednovanje, kaže da će se provedba pratiti kroz godišnje izvještaje, a da će se prvom revizijom Strategije u nju unijeti stvarni pokazatelji indikatori dakle, konkretne brojke o kojima se zapravo onda Strategija može i znači ispunjavanje ciljeva može vrednovat. Pitanje da li postoji vizija te,jer ono što smo našli samo taj originalni dokument u kojem piše da će biti revizija, znači da li postoji revizija, da li je to ikada napravljeno, da li su tamo stvarno stavljeni konkretni pokazatelj kojima se onda može vidjeti da li su ciljevi ispunjeni. I zapravo, i bi zapravo molio na uvid te godišnje izvještaje o vrednovanju provedbe Strategije koji bi negdje morali postojati, probali smo naći na stranicama, ali nismo našli.

**MARIN SVETIĆ, predsjednik Gradskog vijeća:**

Hvala lijepo, gradonačelniče hoćete odgovoriti, pa onda direktorica dok dođe, a dolazi, tu je, zvolite direktorice

**KATARINA MALENICA:**

Evo zahvaljujem se na pitanju, znači ispusti na području Duga Rese nisu nadležnost Vodovoda i kanalizacije već grada Duga Rese komunalnog. Ispusti koji postoje na području grada Karlovca zatvorit će se znači izgradnjom Projekta aglomeracije i isto tako izgradnjom nasipa, znači za sve ilegalne ispuste ili bilo kakve probleme vezane uz septičke jame postoji ta osoba, znači vodni redar koja po prijavi izlazi na teren, i piše Rješenje prema kojem dakle građani moraju otkloniti te probleme.

**MARIN SVETIĆ, predsjednik Gradskog vijeća:**

Hvala lijepo, evo pa će gradonačelnik, pa onda možete

**DAMIR MANDIĆ gradonačelnik grada Karlovca:**

Nije, nije rađena revizija Strategije razvoja grada Karlovca 2013. – 2020. Mi smo sad malo da se vratim dvije godine unatrag vjerujem da ste mogli pratiti osim Plana razvoja koji je sad pred nama i ja vjerujem da ste dobili poziv za četvrtak poslije podne. Mi smo u međuvremenu radili i Strategiju razvoja većeg urbanog područja Karlovac, to je ova priča ITU mehanizma koji smo morali napraviti zajedno sa Ozljem i Duga Resom. E sad ne bih referirao često puta i vijerovatno ćemo se tu i složiti kada govorimo o ostvarenju ciljeva da ne govorim o revizijama ili analizama pojedinih strateških dokumenata, nažalost to često puta ostane negdje neću reći u ladici, ali negdje u zraku. Ono što mislim da je ovdje sada ključno razlika, bitna razlika između vremena kada je donešena Strategija razvoja grada Karlovca 2013. – 2020. i danas što mi imamo nacionalnu zakonsku regulativu koja propisuje i strateško planiranje, ali propisuje i ovaj jedan dio koji je vezan uz strateške dokumente koje treba donijeti. Znači ono što je sad nama kad napravimo Plan razvoja, nama će se isto tako dogoditi da moramo biti dio jedne Županijske razvojne, nekog razvojnog dokumenta. I u tom kontekstu mislim da sama ta ajmo reći evaluacija tih dokumenata će biti zakonski puno, puno, puno jasnija. Ono što je dobro i to čak na neki način nama sad u ovom trenutku jesmo u poziciji vlasti, ali bez obzira i da nismo ima smisla to je da treba raditi mandatni plan. Znači to je sad ona jedna po meni ključna stvar, ne samo za Karlovac nego za cijelu Hrvatsku da mandatni plan je u stvari ono nešto što treba donijeti u četiri godine. I nakon toga ćemo se vagati, što smo napravili, što nismo, zašto nešto jesmo, zašto nešto nismo, tako da s obzirom da se stalno pozivamo na neke kontinuitet da onda ne ovisi, da ne ovisi, da ne ovise projekti o dobroj volji aktualne vlasti koja god ona je. Ja bi stvarno volio i iskreno nisam baš najsretniji s tim javnim raspravama, jel koliko god se mi trudili i preko videa, i preko mejlova, i preko svega uvijek negdje ostane u zraku da jedan uski krug ljudi reagira na te javne rasprave, ali stvarno bi volio da ovaj Plan razvoja pokušamo izbrusit koliko god je moguće. I da stvarno to bude nešto što je u biti zalog da ti neki prioriteti potrebe u konačnici nas u gradu da budu sa svoje strane negdje zapisani, i da se onda po tome mjeri. I evo, treba izdvojiti vrijeme, znam da već neki od Vas jesu, a znam isto tako da neki hoće, ali stvarno ajmo napraviti od toga jedan dokument, ne moramo ga mi donijeti na sljedećoj sjednici Gradskog vijeća. Možemo ga donijeti na sjednicu Gradskog vijeća pa ćemo se dogovorit da nam treba još vremena, ali upravo zbog okvira koji je, mislim da je on bitan. Nemojmo smetnuti s uma da Plan razvoja gdje smo mi njega stavili na 30-tu to je bit ta nekakva zakonska obveza. On se veže za financijsko razdoblje 2021. – 2027. znači tu ima puno, puno, puno tih nekih elemenata koji po meni barem kada govorim o toj zainteresiranosti javnosti koje treba stvarno iskomunicirati. Evo nismo radili reviziju Strategije, zakonski okvir je potpuno drugačiji nego tada, sad postoje neke obveze koje po meni mogu stvarno mogu na razini grada dovesti do nekih suglasja. Nećemo se mi složiti oko svega, jer ne moramo mi sada se pretvarati da ovoga ćemo ono svi smo jedno, nismo, ali mislim da pogotovo u ovom dijelu nekih potreba i projekata, mislim da možemo naći neko suglasje. Vidimo se u četvrtak na javnom, javnoj prezentaciji Plan razvoja.

**MARIN SVETIĆ, predsjednik Gradskog vijeća:**

Hvala lijepo, tražite pojašnjenje jel.

**DOBRIŠA ADAMEC:**

Pa iskoristio bih pošto je gradonačelnik pričao o majstorima u stanu, znači ako znamo da postoji ispusti, ako znamo da su ispusti ajde dio su u Duga Resi, jel, mislim zašto se nešto ne poduzme. Moje komunalno nije odgovorno, odgovorno je njihovo, svi imate majstora, Vi imate znači majstora u stanu, a sa susjednog, iz susjednog stana iznad Vas curi voda, što ćete reći, to je odgovornost nekog tamo majstora od drugog stana i nećete ništa raditi. Ono samo potičem molim Vas napraviti nešto.

**MARIN SVETIĆ, predsjednik Gradskog vijeća:**

Hvala lijepo, možemo dalje, uvaženi vijećnik Alenko Ribić, izvolite.

**ALENKO RIBIĆ:**

Lijep pozdrav svima, gradonačelniče opustite se, nije za Vas pitanje, moje pitanje upućeno je direktoru Mladosti. Prije mog pitanja evo jedna mala pohvala, nitko ne hvali, ja bi uputio pohvalu za obnovu atletske staze i stadiona s obzirom da sam dugi niz godina proveo i znam kako je on izgledao prije 30 i više godina kao aktivni nogometaš NK Karlovca. Moje pitanje upućeno je gospodinu Uđbincu da mi kaže koji je razlog da građanstvo nemože koristiti atletsku stazu, nemoram govoriti ovoga što ovo pitanje upućujem u ime niz rekreativnih sportaša, a i onih aktivnih jer je trčanje samo jedan od trenažnih procesa. Razgovarao sam sa priznatim stručnjacima atletike iz grada Karlovca koji su mi dali određene informacije, znači atletska staza nemože uništiti. Dopustite mi još samo par činjenica da ih iznesem, malo ću Vam otežat Vaš odgovor čiji u sklopu svoga posla koristio sam atletske staze u sportskom kompleksu Višnjik u Zadru koji znamo koliko je sportski grad bez ikakvih ovoga prepreka. Koristio sam na Trsatu, koristio sam u Sportskom kompleksu Osijek, koristio sam u Beču, koristio sam u Minhenu, jedino se u Karlovcu nemože koristiti. I da li ste uopće o tome razgovarali da se ono otvori za građanstvo, i da li ovoga razmišljate kada se donese odluka. Naravno koliko Vam treba pomoć ja Vam mogu pomoći jel se atletska staza može koristiti pod kontroliranim uvjetima. Sigurno da su prioriteti atletičari, može se otvoriti i pruga 7 i 8, ali ako ste zainteresirani ja mogu o tome puno toga ispričati, evo hvala lijepo.

**MARIN SVETIĆ, predsjednik Gradskog vijeća:**

Hvala lijepo, pozivam direktora Mladosti, izvolite.

**IVAN UĐBINAC:**

Dobar dan, srdačno Vas pozdravljam osobno i u ime zaposlenika Mladosti, zahvaljujem na ovom pitanju. Evo možda su bili neki šumovi, naime kako je lanjske godine stavljena atletska staza u funkciju mi smo u koordinaciji s Gradom Karlovcem, odnosno s gradonačelnikom razmotrili tu situaciju i omogućeno je i to je komunicirano, možete naći i našim web stranicama upute i cjenike. Dakle, građani, rekreativci mogu koristiti atletsku stazu u terminima kada ne treniraju naši atletski klubovi, i kada nogometaši nemaju trening ili utakmicu na glavnom terenu. Tako da to nije problem, ali je uvjet treba se javiti u tvrtku Mladost, ugovori se termin da li je on mjesečno, više mjesečnih i tako dalje, i to se može konzumirati. Stime da za vrijeme lošeg vremena u slučaju nekakve kiše, nevremena, snijega dakle ono što je ugovoreno se može iskoristiti na atletskoj stazi na galeriji Sportske dvorane u tom terminu. Hvala Vam.

**MARIN SVETIĆ, predsjednik Gradskog vijeća:**

Hvala lijepo, zadovoljava odgovor, izvolite

**ALENKO RIBIĆ:**

Pa ja se izvinjavam što nisam bio precizan ovoga kada sam nabrajao ove gradove gdje sam koristio stazu nisam plaćao potpuno besplatno, hvala.

**MARIN SVETIĆ, predsjednik Gradskog vijeća:**

Hvala lijepo, izvolite.

**IVAN UĐBINAC:**

O tome se može raspravljat, ali mi znademo da ništa nema besplatno, da budemo otvoreni dakle, netko mora tamo otvoriti, neki čovjek tamo mora biti, taj čovjek košta, da košta uvijek netko nešto plati sad drugo da li to građanin netko treći, ali sve ima svoju cijenu.

**MARIN SVETIĆ, predsjednik Gradskog vijeća:**

Hvala lijepo, evo pozivam uvaženog vijećnika Tomislava Novaka, izvolite.

**TOMISLAV NOVAK:**

Lijep pozdrav svima, pitanje je namijenjeno gradonačelniku, načeli smo sa ovaj načeli smo spar strana ovaj da vezano za NK Korana. Da tamo kud prolazi nasip Europski projekt jel pa me zanima koje su daljnje postupci da ti oko 100 djece pogon stavi negdje dalje

**MARIN SVETIĆ, predsjednik Gradskog vijeća:**

Hvala lijepo, izvolite gradonačelniče.

**DAMIR MANDIĆ gradonačelnik grada Karlovca:**

Da znači u sklopu sustava odbrane od poplava i gore je već, već su i krenuli neki radovi, znači igrači Nogometnog kluba Korana s Turnja ne mogu više koristiti najveći dio terena. U dogovoru snjima, odnosno sa Karlovačkom športskom zajednicom za njih će se pronaći alternativno rješenje. Postoji ideja tad ćemo vidjeti koliko, koliko je moguća da najmlađi klinci znači ovi niži, niži uzrasti svoj dio treninga odrade, na odnosno utakmice na Mostanju, a juniori i seniori da igraju na pomoćnom travnjaku na Čevleku. Znači jučer smo baš bili u kontaktu snjima i Karlovačka športska zajednica sad u biti čeka termine. Ono što je dobro oni će gore moći trenirati, a na Turnju, zamjensko rješenje za njihov stadion koji više neće biti u upotrebi je preko puta, vijerovatno ste gore bili pa znate. Znači preko puta na parceli bi se napravio novi travnjak, odnosno novi stadion za, za njih. Tu postoje određene procedure, mi kao grad smo prošle godine, da prošle i ove čak i izradili Urbanistički plan jel tako, mijenjali PPUG-e ispričavam se, mijenjali PPUG-e prostorni plan da bi gore se mogao na toj parceli napraviti, napraviti novo igralište. I ste strane imamo sad jednu situaciju gdje od Ministarstva poljoprivrede očekujemo da skine sa te parcele koja valjda kako se to zove gospodarenje nešto, to je gospodarska djelatnost Hrvatskih šuma, gdje ćemo mi kad oni to skinu, znači tu markicu moći onda gore graditi. Činjenica je da će nas upravo to skidanje gospodarske djelatnosti, gospodarske osnove s te parcele nešto i koštati. Ono što mogu reći svakodnevno smo, svakodnevno KŠZ prije svega oni je su, ali u kontaktu smo sa Nogometnim klubom Korana, i što se tiče nas govorimo o Gradskoj upravi mi ćemo nastojati što prije nadoknaditi taj njihov, njihov dio, odnosno taj njihov problem sa stadionom. Činjenica je da taj klub povlači, ne samo djecu sa Turnja nego cijeli jedan potez od Knez Gorice, Ladvenjka, Vukmanića, Cerovca, Tušilovića, tako da to stvarno je problem, odnosno jedna obveza koju ćemo odraditi. Hvala, ali kažem s njima smo u kontaktu, u ovom trenutku čekamo, čekamo Ministarstvo poljoprivrede da sa svoje strane odradi taj jedan dio koji je vezan za te neke administrativne odluke, i nakon toga ćemo nastaviti dalje viditi sa projektiranjem, odnosno sa izgradnjom.

**MARIN SVETIĆ, predsjednik Gradskog vijeća:**

Hvala lijepo, zadovoljava, ne, dobro pojašnjenje, izvolite.

**TOMISLAV NOVAK:**

Ma htio bi naznačiti da upravo vidim da je tu često problem se događa sa tim vremenskim ograničenjima jel, jel grad vijerovatno već duže vrijeme znao za taj projekt, mislim da ide. To je samo problem znači, to nebi trebali pogotovo zbog djece opet putovanja, opet dislokacije, samo zbog toga mislim da je moglo i prije počet pregovaranjem gdje i kako. Da se ne dovodimo na D6 da ljudima malo i nešto na rubu, rokovi su tako da mislim evo po mom moglo je i prije se krenuti u pregovore gdje ide drugo igralište.

**MARIN SVETIĆ, predsjednik Gradskog vijeća:**

Hvala lijepo, može kratko samo.

**DAMIR MANDIĆ gradonačelnik grada Karlovca:**

Prvi sastanak vezano uz ovu temu, ja se slažem vezno uz govorite o samom zahvatu obrane od poplava. Prvi sastanak vezano uz ovu temu je odrađen prije četiri godine, gdje smo mi kao grad točno definirali koje su, koje su opcije. Jednako tako Nogometni klub Korana se nije baš moga odlučit kojim bi putem išao, a oni su čak od nas imali, oni su imali prijedlog da se krene u otkup nekih parcela tamo da se radi novi stadion. Znači mi smo stvarno tu sa svoje strane, govorim o Upravi odreagirali najbrže što smo mogli, znači tu mi nemamo što sebi zamjeriti to otvoreno govorim. Pa mislim da se i nama tu nema što zamjeriti, ali je isto tako činjenica da pogotovo 20-ta godina kada je sve stalo, onda je stalo i u Zagrebu i mislim da smo tu godinu i pol dana izgubili prije svega zbog Ministarstva poljoprivrede. Slažem se s Vama da treba riješiti što prije da klinci imaju gdje trenirati, odnosno igrati.

**MARIN SVETIĆ, predsjednik Gradskog vijeća:**

Hvala lijepo, uvažena potpredsjednice Planinac, izvolite

**EHLIMANA PLANINAC:**

Dobar dan svima, ja sam ovoga, evo aktualni sat se pretvara u aktualna dva sata. Dakle, pokušat ću biti brza, naime u za Vas gospodine gradonačelniče, pa onda Vi možete spustiti negdje drugdje ako smatrate da treba. Dakle, u skladu sa nastavnim Planom i programom kurikulumom srednja škola Ekonomska smjer hotelijersko turističkog tehničara organizira stručnu praksu za svoje đake. Između ostalih poslodavaca angažiran je i Hostel Karlovac, roditelji su prije no što su poslali svoju djecu tamo potpisali ugovor u kojem u članku 6. stoji da će se ta djeca nagraditi za svoj rad. Naime, djeca rade 40 sati tjedno cijeli mjesec, međutim po dolasku tamo donesena je Odluka da se taj Ugovor ipak neće potpisati i djeca su stavljena kao i njihovi roditelji pred gotov čin. Servirao im se novi Ugovor u kojem se taj članak 6. izmjenjuje i djeca tu svoju obećanu nagradu neće dobiti. Kako je moguće da netko tako samovoljno provodi izmjene Ugovora koji su zapravo uniformni i kao takvi dati svim drugim poslodavcima koji su zapošljavali djecu na praksi.

**MARIN SVETIĆ, predsjednik Gradskog vijeća:**

Hvala lijepo, gospodine gradonačelniče.

**DAMIR MANDIĆ gradonačelnik grada Karlovca:**

To bih ja sad najradije delegirao samo neznam kome, ok, ovako pa definitivno to pitanje pročelniče Mrežar treba u pisanom obliku poslati direktoru Hostela. Znači ja stvarno nemam tu informaciju, pa jednako tako ako Ekonomska škola ima nekakvih upita može se javiti i na Ured gradonačelnika. Ono što ja znam iz svoje privatne situacije gdje moje dijete isto ide na neke prakse, nema ugovora o nikakve nagrade, i dapače ja mislim da i netreba ni dobiti, neka malo nešto odradi i za zajednicu ili za nekoga onako neka osjeti. Ali evo, provjerit ćemo stvarno neznam šta je, kako je to dogovoreno, tko je dogovarao, evo ga direktore dođi zlato, evo direktora pa neka on odgovori, hvala lijepo.

**MARIN SVETIĆ, predsjednik Gradskog vijeća:**

Direktore izvolite.

**DARIO SMOJVER:**

Dobar dan, sve Vas lijepo pozdravljam, nadam se da se dobro čujemo dakle, ovo što je gospođa rekla ja bih htjeo samo dati jedan obrazloženja. Mi smo dobili Ugovore od Ekonomsko turističke škole i vratili smo nazad zato što smo htjeli da potpišu Ugovore kakve su bile i prošle godine, sukladno situaciji koja je tada bila. Iste takve Ugovore imaju i polaznici specijalističke prakse Trgovačko ugostiteljske škole u kojem kaže da u slučaju i u obziru na situaciju se može dodijeliti nagrada, to je u skladu sa zakonskim propisima. Tada je bio održan sastanak sa roditeljima koji su htjeli svoju djecu poslati na praksu u Hostel Karlovac, isto je rečeno što sada kažem i Vama. Ukoliko budu postojali uvjeti i ukoliko budu postale mogućnosti djeca će biti nagrađena. Znači nije obećano, nije rečeno da će biti plaćeno, nije rečeno da neće biti plaćeno, time da su svih ovih godina pa čak i prošle godine kada je bila epidemiološka situacija vrlo zahtjevna i teška, djeca dobili određenu naknadu. I sada djeca će dobiti naknadu, jer se situacija otvorila, dakle po tome za mene to pitanje odgovoreno način koji je, a mislim da nije baš najbolje postavljeno. Zato što je evo kao što sam obrazložio način taj koji je, znači doći nešto i reći prvo tražit će te, Vi ćete platiti jel mi to radimo, da budu mogućnosti da, ono što bih ja htio napomenuti i uvijek kažem mi smo u vlasništvu lokalne samouprave, tu smo zato da služimo našim građanima i građankama. Ali isto tako morate znati da mi nismo na proračunu grada Karlovca, da se lavovski borimo, da sve svoje obveze uspijemo na vrijeme i podmiriti, a sami znate kakva je bila prošla godina u turizmu i kakav je rezultat bio, i prema tome ovoga stvarno bi apelirao na sve da imaju malo razumijevanja.

**MARIN SVETIĆ, predsjednik Gradskog vijeća:**

Hvala lijepo, da li odgovor zadovoljava, evo samo trenutak

**EHLIMANA PLANINAC:**

Pa evo ja neznam kako sam krivo postavila pitanje, zato što postoji konkretan Ugovor, i postoji izmijenjeni drugi Ugovor. Dakle, taj članak 6. je evidentno promijenjen. Ono što ja osobno smatram da praksa i nekakav doprinos općem dobru je u redu, ali ipak Hostel je profitabilan i donosi, ima svoju profitabilnu djelatnost. Ono što je u tom članku reklo jest da ta djeca zaslužuju nagradu od 10% prosječne Hrvatske neto plaće, dakle, govorimo o 500,00 kuna, hvala.

**MARIN SVETIĆ, predsjednik Gradskog vijeća:**

Hvala lijepo.

**DARIO SMOJVER:**

Evo ja ću samo kratko ako nisam bio dovoljan jasan, dakle Ugovore koje smo mi dobili od Ekonomske škole nisu Ugovori koji su bili svih ovih prijašnjih godina, nego su nam dostavljeni novi Ugovori. Mi smo jednostavno vratili i rekli smo evo idu naši Ugovori koji su išli svih ovih godina, to što sam rekao Vi kažete profitabilni, mi nismo bili u prošloj godini profitabilni, imali smo veliki gubitak, i trebat će nam još godine da to vratimo. A naravno da ako se otvore opcije pa tko sretniji nego nas da nagradimo našu djecu, a i rekao sam Vam da smo i prošle godine unatoč svemu nagradili djecu. Hvala.

**MARIN SVETIĆ, predsjednik Gradskog vijeća:**

Hvala lijepo, uvažena vijećnica Malović, izvolite.

**DRAGICA MALOVIĆ:**

Dobar dan, lijepi pozdrav svima, moje pitanje je upućeno za gospodina gradonačelnika, i ponovno se tiče ove famozne D6. Vi ste danas već spomenuli rok završetka radova kod Karlovačke pivovare 15. srpanj, evo mi imamo neke informacije koje su se javile da su se pojavili problemi vezani uz Pivovaru. Naime, Pivovara je sada u naletu svoje proizvodnje obzirom na ljetno vrijeme, i nemože se nikako desiti da ona ostane bez vode do čega će neminovno doći uslijed radova. Što ponovno dovodi do toga da rokovi, odnosno ovaj rok od 15. srpnja može biti produljen. Mene zanima da li ste Vi znali za to, odnosno trebali ste znati Vi ili Vaše službe, i što ćete učiniti ukoliko se oduže rokovi o kojima smo dana govorili, može li se dakle po tom pitanju nešto napraviti.

**MARIN SVETIĆ, predsjednik Gradskog vijeća:**

Hvala lijepo, izvolite gradonačelniče

**DAMIR MANDIĆ gradonačelnik grada Karlovca:**

Na sastancima na kojima sam bio zajedno sa predstavnicima građani su bili predstavnici Karlovačke pivovare. Vjerujem da Vama koji ste malo detaljnije se bavili sa tim projektom i svim njegovim mukama i patnjama, problemima je od početka jasno da cijela ta priča D6 u konačnici i krenula je na neki način naopako upravo zbog Karlovačke pivovare. Karlovačka pivovara znači preko sezone ljeta najviše radi, i ono što vezano za vodu ja znam na traženje Karlovačke pivovare točno je dogovoren dan kad će izvođač radova u jednom dijelu ispred Pivovare odraditi određene radove da Pivovara taj dan, jedan dan nije bila bez vode, ali u dogovoru sa Pivovarom. To je ono što ja znam, i neki dan u razgovoru sa predstavnicima Karlovačke pivovare isto smo komentirali datum 15. srpnja. Mene je onako ja ću reći molećivo gospođa iz Pivovare pitala ovoga jel ja znam što se događa, ja sam rekao da ono što je dogovoreno nemam novih informacija. Hoće li se ispoštovati rokovi koji su dogovoreni sa sastanka na kojem su bili predstavnici Karlovačke pivovare, vidjet ćemo 15. srpnja. Suzdržat ću se od svog osobnog dojma, voda koja je potrebna Pivovari je jedan od ključnih elemenata o čemu se vodi briga da je Pivovara nemože, nemože bez, odnosno nesmije stati, proizvodni proces nesmije stati. Tako da ja vjerujem da je naša tvrtka ViK, pa i Pivovara su tu poprilično usklađene, tako da ne očekujem ja po tom pitanju nekih posebnih ....ali vidjet ćemo, Bože moj.

**MARIN SVETIĆ, predsjednik Gradskog vijeća:**

Hvala lijepo, odgovor zadovoljava, hvala, dobro, posljednje pitanje posljednji vijećnik uvaženi Tihomir Mamić, izvolite danas. Da li ima još netko nema, meni se nitko, Vi niste kod mene se prijavili, je dobro, u redu.

**TIHOMIR MAMIĆ:**

Sad mi je žao mislio sam biti šećer na kraju, ali evo nisam, lijepi pozdrav svima, ja ću svoje pitanje uputiti pročelnici za, pročelnici Odjela za gospodarstvo, poljoprivredu i turizam grada Karlovca gospođi Peris. Vi od prilike dva tjedna točnije negdje oko 25. lipnja svjedočili smo potpisivanju Ugovora sa zakupnicima državnog i gradskog poljoprivrednog zemljišta sukladno Zakonu iz 2018. godine. Po mišljenju mnogih taj događaj je pozitivno primljen u široj javnosti, a posebno među poljoprivrednicima i ljudima koji žive od poljoprivredne djelatnosti. Ako se tome doda i činjenica da smo kao grad među prvima u Republici Hrvatskoj koji je potpisao takve ugovore, onda zaista spravom možemo gajiti optimizam da će se ta problematika nastaviti rješavati sa dinamikom koja je prihvatljiva. Moje pitanje glasi: Koji su sljedeći koraci, odnosno da li se pripremaju novi natječaji, kolika je zainteresiranost pravnih i fizičkih osoba za takve ugovore, i koliko je takvog zemljišta na raspolaganju, hvala lijepa.

**MARIN SVETIĆ, predsjednik Gradskog vijeća:**

Hvala lijepo, pročelnice izvolite.

**DANIELA PERIS:**

Dobar dan ili dobro večer svima, hvala na postavljenom pitanju, da u pravu ste 25. lipnja ove godine u ovoj prostoriji potpisani su Ugovori o zakupu državnog poljoprivrednog zemljišta. Da šest zakupnika koji su na prijedlog Povjerenstva za zakup i prodaju državnog poljoprivrednog zemljišta, te Odlukom Gradskog vijeća o izboru najboljeg ponuđača izabrani i kao najpovoljniji ponuditelj, te je i s njima sklopljen ugovor. Ono što moram spomenuli ste Ugovore moram navesti da je javni natječaj taj za zakup za koje su potpisani ugovori tek koncem prošle godine. Radi se o tome što su rokovi i dodjela zemljišnog zakupa od trenutka kada se natječaj raspiše do potpisivanja ugovora duži. I to samo zato što je tako propisana procedura temeljem Zakona o poljoprivredi, odnosno upravljanja poljoprivrednim zemljištem u vlasništvu Republike Hrvatske. Kompleksnost samog Zakona je takva da u najboljim uvjetima bez ikakvih problema natječaj može biti proveden u šest mjeseci, nekakvi primjeri iz drugih gradova u Republici Hrvatskoj pogotovo u Slavoniji svjedoče da ti javni natječaji se provode po osamnaest mjeseci. Dakle godinu i pol tako da mi možemo zaista smatrati da smo u roku od sedam mjeseci uspjeli jedan ovakav kompleksan natječaj sprovesti i potpisati konačne ugovore. Također taj dan smo potpisali i ugovore o zakupu poljoprivrednog zemljišta koje je u vlasništvu Grada Karlovca, to su bila dva zakupnika za dvije proizvodno tehnološke cjeline. Radi se o poljoprivrednicima mlađim od 41 godine kojima je poljoprivreda primarna djelatnosti, i koji su upisani u upisnik poljoprivrednih, poljoprivrednika dulje od dvije godine kako je propisano Zakonom, te imaju sjedište, odnosno prebivalište u gradu Karlovcu. Na Vaše pitanje što sad slijedi dalje, što se tiče samih ovih ugovora o zakupu poljoprivrednog zemljišta slijedi uvođenje zakupnika u posjed. Također moram navesti da smo 26. 04. imali i javni poziv za postupak prodaje državnog zemljišta koje je u vlasništvu Republike Hrvatske. Sam natječaj je završio 26. svibnja prema propisanoj proceduri u roku od 60 dana potrebno je otvoriti ponude, analizirati ponude, te donijeti Odluku o izboru koju će naravno potvrditi i onda Gradsko vijeće. Dakle slijedi sada dovršetak provedbe postupka javnog natječaja za prodaju državnog zemljišta, imamo u tom natječaju 23 proizvodno tehnološke cjeline, ukupno 13,37 hektara za sada imamo pristigle dvije ponude. U Upravni odjel moram i to naglasiti, Upravni odjel za gospodarstvo, poljoprivredu i turizam konstantno i kontirano dobivamo zahtjeve i upite poljoprivrednika za određene čestice na području grada Karlovca, bilo da se radi o poljoprivrednim, bilo da se radi o poljoprivrednim bilo da su u državnom ili gradskom vlasništvu. I kada prikupimo sve zahtjeve moramo prvo pristupiti izmjenama i dopunama Programa raspolaganja državnim poljoprivrednim zemljištem u proceduru provedbe takvog jednog Programa neću ulaziti, dakle koliko je kompliciran postupak javnog poziva toliko je i sam Program upravljanja, raspolaganja državnim poljoprivrednim zemljištem, također kompliciran. No paralelno će se raditi ti postupci, a rujnu ove godine slijedi raspisivanje natječaja za zakup poljoprivrednog zemljišta u katastarskoj općini Rečica, to je prvi sad sljedeći korak, radi se o površini od 2,6 hektara, evo, još pitanja slobodna sam, hvala.

**MARIN SVETIĆ, predsjednik Gradskog vijeća:**

Hvala lijepo, odgovor zadovoljava, izvolite.

**DAVOR PETRAČIĆ:**

Sve Vas lijepo pozdravljam, ali na žalost nejde šećer na kraju. Imam četiri pitanja, znači to je Klub vijećnika SDP-a i nezavisne liste, ja ću postaviti četiri pitanja, može, jel se Vi slažete Vi predsjedniče vijeća s time.

**MARIN SVETIĆ, predsjednik Gradskog vijeća:**

Predsjednik kluba, tko je, Vi ste, znači predsjednik kluba može postaviti, evo svaki vijećnik može postaviti po tri pitanja, molim da se držimo u skladu sa Poslovnikom.

**DAVOR PETRAČIĆ:**

Dobro, ja sam mislio da je to prenosivo, ali dobro nije, poštivat ću, prvo pitanje za gradonačelnika mi smo članovi Udruge gradova, tako se zove Udruga gdje je grad Karlovac član, i za to plaćamo negdje između 70 i 80 tisuća kuna mjesečno, odnosno godišnje. Moje pitanje je tega smo svi mi još članovi, a da mi vijećnici to neznamo i koliko to plaćamo, i iz koje stavke proračuna se izdvaja za članarinu u Udruzi gradova. Što mi to dobijamo od te Udruga gradova da bi u njoj ostali, argumentacija zašto da, zašto ne. Drugo pitanje, drugo pitanje je kad će te se početi baviti ozbiljno problemom otpada jer to će uzrokovati značajno povećanje cijena otpada u skoroj budućnosti, pa Vas molim da mi objasnite što ste poduzeli da se ta cijena sa vremenom ne povećava, nego da Grad Karlovac počne zarađivati od otpada. Treće pitanje da li znate da je bivši hotel Korana, što se tamo sve smije graditi, znači vrlo jednostavno pitanje, znači šta se smije graditi na mjestu starog hotela Korana prema Prostornom planu, evo hvala.

**MARIN SVETIĆ, predsjednik Gradskog vijeća:**

Hvala lijepo, izvolite.

**DAMIR MANDIĆ gradonačelnik grada Karlovca:**

Mogu pisano odgovoriti, pisano, ja bi odgovorio pisano može, može, a ajde nećemo se ovoga. Ovako što se tiče Udruge gradova mislim da smo o tome dosta već ovoga govorili, pisano Vam mogu navesti kojih je dio, odnosno kojih je asocijacija grad član. Tu prije svega ono što je sigurno član je Udruge zelenih gradova isto tako vezano, ali to ćemo Vam sve znači navesti tako da ja sad ne izađem sa nekim podacima koji možda nisu točni. Ono što mislim da je ovdje bitno kod Udruge gradova gdje smo u konačnici aktivni članovi, nismo samo članovi, ja ću Vam samo reći da ta članarina koja je na godišnjoj razini nekih 70, 80 tisuća kuna zavisi koje godine. Udruga gradova u ime svih gradova, znači u ime svih gradova koji su članovi, uredno radi analize pogotovo što se tiče Ministarstva financija i svih onih podataka koji su bitni za donošenje bilo kojih Odluka pogotovo kod ono što mi maksimalno koristimo to su podaci koji su vezani za planiranje proračuna. Znači na koji način i kako, i s te strane one radionice, odnosno one edukacije koje Udruga gradova odrađuje za stručne službe grada Karlovca imaju svoju težinu, i ste strane ja ne bih ovoga dovodio u pitanje članstvo u Udruzi gradova. Mislim da je to jedna stručna, strukovna ajmo je tako nazvati cehovska kolokvijalno udruga koja ima svoju logiku. Što se tiče otpada mislim da mi u ovom trenutku vezano je uz onaj dio koji je spomenut uz CGO. Mi smo u ovom trenutku došli do onog jednog do situacije gdje ćemo vrlo brzo većini kućanstava u gradu Karlovcu podijeliti spremnike za razdvajanje otpada. Odnosno za onaj dio koji se tiče gospodarenja otpadom, mislim da je to ključno da bi danas sutra razgovarali o bilo kakvoj cijeni, o bilo kakvom povećanju ili cijeni općenito. Vama je poznato jer ste bili u ovom Gradskom vijeću da smo mi donijeli bili svoj Plan gospodarenja otpadom koji je bio vezan za nacionalnu, odnosno uredbu Vlade Republike Hrvatske koji je onda stručni Ustavni sud i tako dalje, i tako dalje da sada ne dužim. Ja mogu reći da mi nismo htjeli za razliku od drugih gradova povećavati cijene, znači imate situaciju konkretno na primjer možemo izvući Veliku Goricu koja je povećala cijene odvoza otpada, a bez da je primijenila bilo kakvu uredbu novu uredbu. Tako da što se tiče ovog da će povećati se cijena, o tome ćemo još razgovarati koje razine i kako. Ono što mogu reći da se cijena neće povećavati zbog nabave svih ovih silnih posuda, i ta naša Odluka od početka da idemo na taj fin europski nacionalni sredstva financirati te posude su u biti pokazale dobra, iako realno smo dobre dvije godine, dobre dvije godine kasnimo s tim jel. Ali taj trošak nije prebačen na teret građana, što će se kasnije događati neznam, Vi vijerovatno imate informaciju pogotovo Vi koji se malo više bavite to problematikom da zbrinjavanje razdvojenog, odnosno recikliranog otpada, recikabilnog otpada poput papira, plastike, stakla. Danas što se tiče Hrvatske nije baš razvijena djelatnost, i čak imate situaciju gdje grad, odnosno Čistoća u ime grada ima u jednom trenutku sobzirom na potražnju popriličnih troškova, da bi zbrinula papir kojeg smo mi razdvojili, jel. To su sad, to su sad teme koje su vezane u biti za čisto nacionalnu posloženu priču. Što se tiče starog hotela Korana, novog hotela Korana pardon što se može tamo graditi na tom mjestu, prema onome što imamo sad može se graditi samo hotel.

**MARIN SVETIĆ, predsjednik Gradskog vijeća:**

To je to, hvala Vam lijepo, kratko ili ja ako ste se fino dogovorili u pisanom obliku ja bih onda pristao na pisani oblik, pa ako

**DAVOR PETRAČIĆ:**

Bit će, bit će sad pauza da evo

**MARIN SVETIĆ, predsjednik Gradskog vijeća:**

Bit će pauza, dajte molim Vas samo vrlo kratko, eto

**DAVOR PETRAČIĆ:**

Znači ja za Udrugu gradova nisam ovdje čuo sad niti jedan isplicite argument, ja Vas molim da razmislite, moj sljedeći prijedlog naš će biti da se izađe iz te Udruge gradova, i molim da mi se pismeno napišu argumenti zašto je za ostanak u toj Udruzi, zašto dajemo tih 70, 80 tisuća kuna godišnje. Drugo otpad, stanje u otpadu neminovno nas gazi, mi ćemo sad potrošiti sve novce ćemo potrošiti na razdvajanje otpada, sve ćemo mi to lijepo skupit, naučit ćemo ljude da razdvajaju otpad, i onda taj razdvojeni otpad dođe na, na Ilovac i onda neznamo što ćemo snjim, i ako ga hoćemo spaliti u ciglani Koromačno onda nas košta 500,00 kuna po toni. Umjesto na toj sirovini da zarađujemo 500,00 kuna po toni da izvadimo iz otpada van i da zaradimo i stavimo to u gradski proračun, mi ćemo morati plaćati još odvojeni otpad u kojeg smo već uložili novac. Neznam koliko ste toga svjesni, ali odvoz otpada kada, ako bude Babina Gora ja se nadam da neće, da ćete razgovarati sa nama svima u mogućnosti da Grad Karlovac sam rješava otpad, da sav otpad riješi ovdje. Razdvoji reciklira i napravi dodatnu vrijednost, a da samo mali dio otpada ostane za deponiju koja bi s vremenom trebala nestati, znači taj odvoz otpada bi trebao nestati, a stim i troškovi kojega slijede. Treća stvar drago mi je što ste odgovorili da na mjesto hotela bivšeg Korana, može se raditi samo hotel, a ono što se sada gradi je nešto sasvim drugo. I one građevine koje su već dobile uporabnu dozvolu sve su samo ne hotel. Znači ja Vas upozoravam da je to izgrađeno, da se objekti grade protivno Prostornom planu, što znači da građevinska dozvola nije trebala biti ni izdana. Građevinska dozvola Vi ste dali, Vi ste dali za građevinsku dozvolu ovog zida odobrenje, niste ga trebali dati, to je Vaša greška u toj cijeloj proceduri, a Upravni sud je samo utvrdio da nema nikakve prepreke pošto su sva odobrenja već dana da se izda građevinska dozvola. Stim da Viši upravni sud i Visoki upravni još uvijek nije završen, i on Vas može vratiti na početak, a zid se već gradi, evo hvala.

**MARIN SVETIĆ, predsjednik Gradskog vijeća:**

Hvala lijepo, izvolite, kratko molim Vas.

**DAMIR MANDIĆ gradonačelnik grada Karlovca:**

Ovo je blagodar pozicije gradonačelnik, gradonačelnik uvijek može izaći za govornicu. Ja ne želim zloupotrebljavati tu poziciju, ali moram, moram ovdje ovoga odreagirati, što se tiče Udruga gradova ja ću Vam napisati zašto smatram da moramo biti, da trebamo biti članovi Udruge gradova. Ako jedna Rijeka član Udruge gradova, ako jedna Koprivnica član Udruge gradova, ako jedan Varaždin član Udruge gradova, ja mislim da ti ljudi u tim gradovima razumiju vrijednost te Udruge, evo to je moje mišljenje. Iskustva, iskustva koja imaju drugi gradovi oko nekih pitanja pametan gradonačelnik će uvijek rado čuti u konačnici i uvažiti, jel, tako da nevidim, nevidim razlog ove isključenosti. Vi ste svojevremeno komunicirali da se za Udrugu gradova daje neznam koliko 500 tisuća kuna, svašta nešto, jel, i niste imali, niste dobro čitali proračun, ali ovdje ste dobili točan podatak, ja mislim da to nije ništa sporno. Što se tiče otpada, gledajte, ja stvarno zaista čujem ovaj dio kad Vi kažete da bi mi trebali zarađivati na otpadu. Ja prvi se stim slažem, ali isto tako postoji jedna činjenica, ja sad odgovaram vijećniku Petračiću, njega ne zanima što ću ja reći evo, neslušate me uopće, što ću ja, jade bok.

**MARIN SVETIĆ, predsjednik Gradskog vijeća:**

Hvala lijepo, evo zahvaljujem svima na do sada iscrpnoj raspravi, određujem pauzu 15 minuta, znači vidimo se 19,40 nastavljamo.

Gospođe i gospodo vijećnici nastavljamo sa radom 1. sjednice Gradskog vijeća grada Karlovca.

**TOČKA 1.**

**USVAJANJE SKRAĆENOG ZAPISNIKA SA KONSTITUIRAJUĆE SJEDNICE GRADSKOG VIJEĆA GRADA KARLOVCA**

Uvodno obrazloženje dao je gospodin Marin Svetić, dipl.ing. šumarstva., predsjednik Gradskog vijeća grada Karlovca.

U raspravi sudjelovali su: gospođa Draženka Polović i gospodin Dimitrije Birač.

Nakon provedene rasprave, od nazočnih 21 vijećnika u vijećnici, vijeće je sa 21 glasom ZA donijelo sljedeći:

Z A K L J U Č A K

I.

Usvaja se skraćeni zapisnik s konstituirajuće sjednice Gradskog vijeća Grada Karlovca održane dana 17. lipnja 2021. godine u tekstu kako je dostavljen vijećnicima sa pozivom za 1. sjednicu Gradskog vijeća Grada Karlovca.

II.

Zapisnik se nalaze u prilogu ovog Zaključka i čini njegov sastavni dio.

**TOČKA 2.**

**ODLUKA O KREDITNOM ZADUŽENJU GRADA KARLOVCA**

Uvodno obrazloženje dala je gospođa Lidija Malović, dipl.oec., pročelnica Upravnog odjela za proračun i financije.

Predsjednik Gradskog vijeća izvijestio je vijećnike da je Odbora za financije, gradski proračun

i gradsku imovinu na svojoj sjednici razmatrali su navedenu točku te predlažu da se usvoji Odluka o kreditnom zaduženju Grada Karlovca

U raspravu sudjelovali su: gospodin Davor Petračić, gospođa Draženka Polović, gospodin Damir Mandić, gospođa Dragica Malović, gospodin Tomislav Novak i gospođa Andreja Navijalić.

Nakon rasprave, od nazočnih 21 vijećnika u vijećnici, vijeće je sa 20 glasova ZA donijelo

sljedeću

**O D L U K U**

**o kreditnom zaduženju Grada Karlovca**

Članak 1.

Odobrava se kreditno zaduženje Grada Karlovca u iznosu od 7.000.000,00 kn kod Erste&Steiermärkische bank d.d. Rijeka uz slijedeće uvjete:

1. Vrsta kredita: dugoročni kunski kredit bez valutne klauzule
2. Razdoblje i dinamika korištenja kredita: u tranšama, najkasnije do 30.06.2023.god.
3. Poček: 6 mjeseci do 31.12.2023.
4. Početak otplate: 01.01.2024.
5. Rok povrata kredita: 01.10.2028. odnosno 5 godina od prijenosa kredita u otplatu
6. Dinamika otplate glavnice: u 20 jednakih tromjesečnih uzastopnih rata (glavnica u jednakim obrocima)
7. Dinamika otplate kamata: tromjesečno za vrijeme korištenja i otplate kredita
8. Kamatna stopa: 0,65 % godišnje, fiksna
9. Interkalarna kamatna stopa: jednaka redovnoj 0,65% godišnje
10. Efektivna kamatna stopa: 0,67% godišnje fiksna
11. Naknada za obradu kredita: 0,02% od iznosa odobrenog kredita, jednokratno
12. Naknada za rezervaciju kredita: bez naknade
13. Naknada za prijevremenu otplatu kredita: bez naknade
14. Instrumenti osiguranja otplate: zadužnica Grada Karlovca

Članak 2.

Dugoročni kredit iz članka 1. Ove Odluke koristiti će se za financiranje kapitalnog projekta rekonstrukcije i obnove objekta kina Edison K300059 Kino Edison.

Članak 3.

Zadužuje se UO za proračun i financije za pripremu sve potrebne dokumentacije za dobivanje suglasnosti Vlade RH za kreditno zaduženje Grada Karlovca.

Članak 4.

Daje se suglasnost gradonačelniku za potpis Ugovora o kreditu sa Erste&Steiermärkische bank d.d. Rijeka nakon dobivanja suglasnosti Vlade RH na zaduženje.

Članak 5.

Ova Odluka objaviti će se u „Glasniku“ Grada Karlovca, a stupa na snagu danom objave.

**TOČKA 3.**

**ODLUKA O IZMJENI ODLUKE O RASPOREĐIVANJU SREDSTAVA PRORAČUNA GRADA KARLOVCA NAMIJENJENIH FINANCIRANJU POLITIČKIH STRANAKA I NEZAVISNIH VIJEĆNIKA GRADSKOG VIJEĆA GRADA KARLOVCA ZA 2021. GODINU**

Uvodno obrazloženje dao je gospodinStjepan Mrežar, dipl.oec., pročelnik Ureda gradonačelnika .

Predsjednik Gradskog vijeća izvijestio je vijećnike da je Odbora za financije, gradski proračun

i gradsku imovinu na svojoj sjednici razmatrali su navedenu točku te predlažu da se usvoji Odluka o izmjeni Odluke o raspoređivanju sredstava Proračuna Grada Karlovca namijenjenih financiranju političkih stranaka i nezavisnih vijećnika Gradskog vijeća Grada Karlovca za 2021. godinu

Budući nije bilo rasprave, od nazočnih 20 vijećnika u vijećnici, vijeće je sa 20 glasova ZA donijelo sljedeću

**ODLUKU O IZMJENI ODLUKE**

**o raspoređivanju sredstava Proračuna Grada Karlovca namijenjenih financiranju političkih stranaka i nezavisnih vijećnika Gradskog vijeća Grada Karlovca za 2021. godinu**

**Članak 1.**

U Odluci o raspoređivanju sredstava Proračuna Grada Karlovca namijenjenih financiranju političkih stranaka i nezavisnih vijećnika Gradskog vijeća Grada Karlovca za 2021. godinu (GGK 17/2020) mijenja se članak 4. i sada glasi:

„Sredstva osigurana u Proračunu Grada Karlovca za 2021. godinu raspoređuju se tromjesečno, razmjerno broju članova svake političke stranke zastupljene u Gradskom vijeću, izabranih na izborima provedenim 16. 5. 2021. godine i to za svakog vijećnika u iznosu od **3.404,65** kuna tromjesečno, odnosno za svaku vijećnicu Gradskog vijeća u iznosu od **3.745,15** kuna tromjesečno, kako slijedi:

|  |  |  |  |  |  |  |
| --- | --- | --- | --- | --- | --- | --- |
| **R.**  **br.** | **Naziv političke stranke** | **Broj**  **vijećnika** | | **Tromjesečni iznos sredstava za isplatu**  **u 2021. godini** | | |
| **M** | **Ž** | **M** | **Ž** | **UKUPNO** |
| **1.** | **HDZ** | 6 | 3 | 20.427,90 | 11.235,45 | **31.663,35** |
| **2.** | **SDP** | 1 3/4 | 2 | 5.958,14 | 7.490,30 | **13.448,44** |
| **3.** | **HSS** | 1 1/4 | 0 | 4.255,81 | - | **4.255,81** |
| **4.** | **MOŽEMO!** | 1 | 2 | 3.404,65 | 7.490,30 | **10.894,95** |
| **5.** | **NOVA LJEVICA** | 1 | 0 | 3.404,65 | - | **3.404,65** |
| **6.** | **DP** | 2 | 0 | 6.809,30 | - | **6.809,30** |
| **7.** | **HSU** | 1/2 | 0 | 1.702,33 | - | **1.702,33** |
| **8.** | **AUZ** | 1/2 | 0 | 1.702,32 | - | **1.702,32** |
| **UKUPNO** | | **14** | **7** | **47.655,10** | **26.216,05** | **73.881,15** |

**„**

**Članak 2.**

Članak 5. mijenja se i glasi:

„Sredstva iz prethodnog članka ove Odluke doznačivati će se na žiro račun političkih stranaka tromjesečno.

Početak mandata vijećnika Gradskog vijeća Grada Karlovca izabranih na izborima 16. svibnja 2021. započinje danom konstituiranja Gradskog vijeća, od tog datuma političke stranke ostvaruju pravo na isplatu sredstava iz Proračuna Grada Karlovca, a ako se početak mandata ne poklapa s početkom tromjesečja, u tom se tromjesečju isplaćuje iznos razmjeran bruju dana trajanja mandata.

Korisnici sredstava dužni su knjigovodstveno obraditi i omogućiti uvid nadležnim tijelima o načinu raspolaganja sredstvima.“

**Članak 3.**

Ova Odluka stupa na snagu osmog dana od dana objave u Glasniku Grada Karlovca, a primjenjuje se od 01.01.2021. godine.

**TOČKA 4.**

**ODLUKA O DOJELI JAVNIH PRIZNANJA GRADA KARLOVCA U 2021. GODINI**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za javna priznanja

Predsjednik Gradskog vijeća izvijestio je vijećnike da je Odbora za javna priznanja na svojoj

sjednici razmatrao navedenu točku te predlažu da se donese Odluka o dojeli javnih priznanja Grada Karlovca u 2021. godini.

Budući nije bilo rasprave, od nazočnih 20 vijećnika u vijećnici, vijeće je sa 20 glasova ZA donijelo sljedeću

O D L U K U

o dodjeli javnih priznanja u 2021. godini

I

**Nagrada Grada Karlovca dodjeljuje se:**

1. Georgiju Paru, posthumno
2. Radovanu Radovinoviću

II.

**Plaketa Grada Karlovca dodjeljuje se:**

1. Tomislavu Čadežu
2. Matiji Pahaniću
3. Anki Nikolić
4. Damiru Čavloviću
5. Nadi Senfner
6. Marini Novaković Matanić
7. Specijalnoj jedinici policije „Grom“ Policijske uprave karlovačke
8. Đuri Batiniću
9. Draženu Tufekoviću

III.

Nagrađenima iz točke I. i II. ove Odluke izdat će se odgovarajuće isprave i odati počasti koje im pripadaju po Statutu i odlukama Grada Karlovca.

IV.

Javna priznanja dodijelit će se na Svečanoj sjednici Gradskog vijeća koja će se održati povodom Dana Grada Karlovca.

V.

Ova Odluka objavit će se u Glasniku Grada Karlovca.

**TOČKA 5.**

**ODLUKA O SUGLASNOSTI ZA PRIJAVU I PROVEDBU PROJEKTNOG PRIJEDLOGA „ŠKOLA ZA SVE UZ POMOĆNIKE U NASTAVI IV“**

Uvodno obrazloženje dala je gospođa Draženka Sila – Ljubenko, prof. pedagog, pročelnica

Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun

i gradsku imovinu na svojoj sjednici razmatrali su navedenu točku te predlažu da se donese Odluka o suglasnosti za prijavu i provedbu projektnog prijedloga „ŠKOLA ZA SVE uz pomoćnike u nastavi IV“.

U raspravi sudjelovali su: gospođa Marija Bodrožić Zorić i gospođa Daniela Peris.

Nakon provedene rasprave, od nazočnih 20 vijećnika u vijećnici, vijeće je sa 20 glasova ZA donijelo sljeeću

**O D L U K U**

**o suglasnosti za prijavu i provedbu projektnog prijedloga „ŠKOLA ZA SVE uz pomoćnike u nastavi IV“**

**Članak 1.**

Odobrava se prijava i provedba projektnog prijedloga "ŠKOLA ZA SVE uz pomoćnike u nastavi IV“ na Poziv na dostavu projektnih prijedloga **UP.03.2.1.06** ***Osiguravanje pomoćnika u nastavi i stručnih komunikacijskih posrednika u osnovnoškolskim i srednjoškolskim odgojno-obrazovnim ustanovama, faza IV*** koji je objavljen 18. lipnja 2021. godine. Poziv se provodi u sklopu Operativnog programa Učinkoviti ljudski potencijali 2014.-2020., pod Prioritetnom osi 3 - Obrazovanje i cjeloživotno učenje; IP10.iii. - Povećanje jednakog pristupa cjeloživotnom učenju za sve dobne skupine u formalnom, neformalnom i informalnom okruženju, unapređenje znanja, vještina i kompetencija radne snage, promicanje fleksibilnih načina učenja, između ostalog profesionalnim savjetovanjem i potvrđivanjem stečenih kompetencija; i SC10.iii.1. - Omogućavanje boljeg pristupa obrazovanju učenicima u nepovoljnom položaju u pred-tercijarnom obrazovanju.

**Članak 2.**

Grad Karlovac će se prijaviti na Poziv u svojstvu prijavitelja projektnog prijedloga, a partneri na projektu će biti škole kojima je Grad Karlovac osnivač: Osnovna škola Banija, Osnovna škola „Braća Seljan Karlovac“, Osnovna škola Dragojle Jarnević, Osnovna škola Dubovac, Osnovna škola Grabrik, Osnovna škola Mahično, Osnovna škola Rečica, Osnovna škola Skakavac, Osnovna škola Švarča, Osnovna škola Turanj, Centar za odgoj i obrazovanje djece i mladeži Karlovac. Trajanje provedbe projekata je 12 mjeseci.

**Članak 3.**

Opći cilj Poziva je povećanje socijalne uključenosti i integracije učenika s teškoćama u razvoju u osnovnoškolskih i srednjoškolskih odgojno – obrazovnim ustanovama. Specifični cilj je pružiti potporu uključivanju učenika s teškoćama u razvoju u osnovnoškolske i srednjoškolske odgojno obrazovne ustanove kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocionalno funkcioniranje.

U okviru ovog Poziva financirat će se osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama. Ukupni planirani iznos bespovratnih sredstava Poziva iznosi 150.000.000,00 kn dok će stope sufinanciranja biti određene sukladno kategorijama osnivača. Poziv je otvoren do 8. srpnja 2021. godine.

U postupku odabira, temeljem kriterija i u skladu s raspoloživim sredstvima, jednom prijavitelju na Poziv može se odobriti najveći ukupni iznos sufinanciranja do 2.000.000,00 kuna. Sufinanciranje projekta u sklopu ovog Poziva od strane prijavitelja i/ili partnera je obavezno, a stope sufinanciranja određene su sukladno Odluci o razvrstavanju jedinica lokalne i područne (regionalne) samouprave prema stupnju razvijenosti (NN132/2017). Stopa sufinanciranja za gradove koji se prema vrijednosti indeksa razvijenosti nalaze u drugoj ili prvoj četvrtini iznadprosječno rangiranih jedinica lokalne samouprave (VII. i VIII. skupina) u kojoj se nalazi Grad Karlovac iznosi 15% od ukupno prihvatljivih sredstava.

**Članak 4.**

Ovlašćuje se Upravni odjel za društvene djelatnosti da poduzme sve potrebne radnje za prijavu i provedbu projektnog prijedloga.

**Članak 5.**

Ova odluka će se objaviti u Glasniku Grada Karlovca, a stupa na snagu osam dana nakon objave.

**TOČKA 6.**

**ODLUKA   O POSTUPKU NABAVE RADOVA ZA II. FAZU UNUTRAŠNJEG UREĐENJA PODRUČNOG OBJEKTA „VRTIĆ BANIJA“ PO PROJEKTU „ULAGANJE U OBJEKT DJEČJEG VRTIĆA“**

Uvodno obrazloženje dala je gospođa Draženka Sila – Ljubenko, prof. pedagog, pročelnica

Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za financije, gradski proračun

i gradsku imovinu na svojoj sjednici razmatrali su navedenu točku te predlažu da se donese Odluka   o postupku nabave radova za II. fazu unutrašnjeg uređenja područnog objekta „Vrtić Banija“ po projektu „Ulaganje u objekt dječjeg vrtića“.

U raspravi sudjelovala je gospođa Ana Matan.

Nakon rasprave, od nazočnih 20 vijećnika u vijećnici, vijeće je sa 20 glasova ZA donijelo sljedeću

**ODLUKU**

o postupku nabave radova za II. fazu unutrašnjeg uređenja područnog objekta „Vrtić Banija“ po projektu "Ulaganje u objekt dječjeg vrtića“

Članak 1.

Po projektu "Ulaganje u objekt dječjeg vrtića“ sufinanciranog od strane Središnjeg državnog ureda za demografiju i mlade u okviru javnog Poziva za prijavu projekata usmjerenih na poboljšanje materijalnih uvjeta u dječjim vrtićima u 2021. godini, provest će se postupak nabave radova za II. fazu unutrašnjeg uređenja vrtića Banija sukladno Zakonu o javnoj nabavi („Narodne novine“, br.120/16) primjenom otvorenog postupka javne nabave male vrijednosti.

Za pripremu i provedbu postupka bit će imenovani ovlašteni predstavnici naručitelja Odlukom gradonačelnika.

Članak 2.

Procijenjena vrijednost nabave iznosi 1.430.462,00 kn bez poreza na dodanu vrijednost, odnosno 1.788.077,50 kn s uključenim porezom na dodanu vrijednost.

Članak 3.

Ovlašćuje se gradonačelnik Grada Karlovca da provede sve radnje u postupku predmetne javne nabave.

Članak 4.

Ova Odluka stupa na snagu osmog dana od dana objave u „Glasniku Grada Karlovca.“

**TOČKA 7.**

**ODLUKA O OSNIVANJU I IMENOVANJU ČLANOVA GRADSKOG POVJERENSTVA ZA PROCJENU ŠTETA OD PRIRODNIH NEPOGODA**

Uvodno obrazloženje dao je gospodinStjepan Mrežar, dipl.oec., pročelnik Ureda gradonačelnika .

Predsjednik Gradskog vijeća izvijestio je vijećnike da je Odbor za financije, gradski proračun

i gradsku imovinu na svojoj sjednici razmatrali su navedenu točku te predlažu da se donese Odluka o osnivanju i imenovanju članova Gradskog povjerenstva za procjenu šteta od prirodnih nepogoda

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

**O D L U K U**

o osnivanju i imenovanju članova Gradskog povjerenstva za procjenu šteta od prirodnih nepogoda

Članak 1.

Osniva se Gradsko povjerenstvo za procjenu šteta od prirodnih nepogoda (dalje: Gradsko povjerenstvo).

Članak 2.

U Gradsko povjerenstvo imenuju se:

1. Ivana Fočić za predsjednika

2. Stjepan Mrežar za člana

3. Lidija Malović za članicu

4. Ana Hranilović Trubićza članicu

5. Hermina Plemićza članicu

6. Daniela Peris za članicu

7. Draženka Sila Ljubenko za članicu

8. Tatjana Gojak za članicu

9. Andreja Navijalić, za člana

10. Stipo Adžaga za člana

11. Dobriša Adamec za člana

Članak 3.

Članovi Gradskog povjerenstva imenuje se na razdoblje od četiri (4) godine.

Članak 4.

Gradsko povjerenstvo iz članka 2. ove Odluke obavlja poslove utvrđene Zakonom o ublažavanju i uklanjanju posljedica prirodnih nepogoda člankom 14. stavkom 2. i godišnjim Planom djelovanja u području prirodnih nepogoda Grada Karlovca obavljaju sljedeće poslove:

- predlaže gradonačelniku Grada Karlovca proglašenje prirodne nepogode,

- utvrđuje i provjerava visinu štete od prirodne nepogode za područje Grada Karlovca,

- unose podatke o prvim procjenama šteta u Registar šteta

- unose i prosljeđuje putem Registra šteta konačne procjene šteta županijskom povjerenstvu,

- raspoređuje dodijeljena sredstva pomoći za ublažavanje i djelomičnu sanaciju šteta od prirodnih nepogoda prema ovom Zakonu,

- izrađuje izvješće o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih županijskom povjerenstvu za procjenu šteta od prirodnih nepogoda putem Registra šteta,

- surađuje sa županijskim povjerenstvom u provedbi ovog Zakona,

- donosi plan djelovanja u području prirodnih nepogoda iz svoje nadležnosti,

- obavljaju druge poslove i aktivnosti iz svog djelokruga u suradnji sa županijskim povjerenstvom.

Članak 5.

Administrativne poslove za potrebe Povjerenstva obavlja Ured Gradonačelnika.

Članak 6.

Sredstva za rad Povjerenstva osiguravaju se u proračunu Grada Karlovca.

Članak 7.

Stupanjem na snagu ove Odluke prestaje vrijediti Odluka KLASA: 021-05/20-01/07, URBROJ: 2133/01-01/01-20-27 od 25. rujna 2020. godine.

Članak 8.

Ova Odluka stupa na snagu osmog (8) dana od dana objave u „Glasniku Grada Karlovca“.

**TOČKA 8.**

**ODLUKE O MJERAMA ZA UBLAŽAVANJE POSLJEDICA IZAZVANIH EPIDEMIJOM KORONAVIRUSA NA PODRUČJU GRADA KARLOVCA  ZA RAZDOBLJE LIPANJ - RUJAN 2021. GODINE**

Uvodno obrazloženje dala je gospođa Daniela Peris, struč.spec.oec., pročelnica Upravnog

odjela za gospodarstvo, poljoprivredu i turizam .

Predsjednik Gradskog vijeća izvijestio je vijećnike da je Odbor za financije, gradski proračun i gradsku imovinu na svojoj sjednici razmatrali navedenu točku te predlažu da se usvoji Odluke o mjerama za ublažavanje posljedica izazvanih epidemijom koronavirusa na području Grada Karlovca  za razdoblje lipanj - rujan 2021. godine.

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

**O D L U K U**

**o mjerama za ublažavanje posljedica izazvanih epidemijom koronavirusa na području Grada Karlovca  za razdoblje lipanj - rujan 2021. godine**

Članak 1.

Privremeno se obustavlja plaćanje naknade za korištenje javnih površina za ugostiteljske terase za razdoblje korištenja **1.6. do 1.9.2021**. godine po važećim rješenjima/ugovorima.

Članak 2.

Ova odluka stupa na snagu danom objave u „Glasniku Grada Karlovca.“.

**TOČKA 9.**

**ODLUKA O IMENOVANJU POVJERENSTVA ZA ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA KARLOVCA**

Uvodno obrazloženje dala je gospođa Daniela Peris, struč.spec.oec., pročelnica Upravnog

odjela za gospodarstvo, poljoprivredu i turizam .

Predsjednik Gradskog vijeća izvijestio je vijećnike da je Odbor za izbor i imenovanja na svojoj sjednici razmatrali navedenu točku te predlažu da se usvoji Odluka o imenovanju Povjerenstva

za zakup i prodaju poljoprivrednog zemljišta u vlasništvu Republike Hrvatske na području Grada Karlovca

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

**ODLUKU**

**o imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Karlovca**

**I**

Ovom Odlukom imenuje se Povjerenstvo za zakup i prodaju poljoprivrednog zemljišta u vlasništvu Republike Hrvatske na području Grada Karlovca.

Povjerenstvo čini 5 članova: po jedan predstavnik pravne, geodetske i agronomske struke te dva predstavnika Gradskog vijeća Grada Karlovca.

**II**

U Povjerenstvo za zakup i prodaju poljoprivrednog zemljišta u vlasništvu Republike Hrvatske na području Grada Karlovca (dalje u tekstu: Povjerenstvo) imenuje se:

1. Željko Pakšec, dipl. iur., za člana
2. Elvira Cvitak, dipl.ing geod., za člana
3. Željka Maleš, dipl.ing. poljop., za člana
4. Tihomir Mamić, za člana
5. Predrag Pavlačić, za člana

**III**

Mandat članova Povjerenstva traje do isteka tekućeg mandata Gradskog vijeća Grada Karlovca.

**IV**

Zadatak Povjerenstva je zaprimanje i razmatranje zahtjeva za zakup na poljoprivrednom zemljištu i prodaju poljoprivrednog zemljišta u vlasništvu Republike Hrvatske na području Grada Karlovca.

Povjerenstvo izrađuje i upućuje prijedloge Gradskom vijeću, o izboru najpovoljnijih ponuda na javnom natječaju za zakup i prodaju poljoprivrednog zemljišta u vlasništvu države, koje donosi odluku o izboru najpovoljnijih ponuda. Povjerenstvo obavlja i druge zadaće i poslove vezane za zakup i prodaju poljoprivrednog zemljišta u vlasništvu države.

**V**

Ova Odluka objavit će se u službenom glasilu Grada Karlovca i stupa na snagu prvog dana od dana objave.

**TOČKA 10.**

**ODLUKA O IZMJENAMA I DOPUNAMA STATUTA MUZEJA GRADA KARLOVCA**

Uvodno obrazloženje dala je gospođa Draženka Sila – Ljubenko, prof. pedagog, pročelnica

Upravnog odjela za društvene djelatnosti.

Predsjednik Gradskog vijeća izvijestio je vijećnike da je Odbor za Odbor za statut i poslovnik

na svojoj sjednici razmatrali su navedenu točku te predlažu da se donese Odluka o izmjenama i dopunama Statuta Muzeja grada Karlovca

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

ODLUKU

I

Daje se suglasnost na izmjenu i dopunu Statuta Muzeja grada Karlovca kako stoji u tekstu koji se nalazi u privitku ove Odluke i čini njezin sastavni dio.

II

Ova Odluka objavit će se u Glasniku grada Karlovca.

**TOČKA 11.**

**RJEŠENJE O IMENOVANJU ODBORA ZA KOMUNALNI SUSTAV I RAZVOJ GRADA**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o imenovanju Odbora za komunalni sustav i razvoj grada

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

R J E Š E N J E

I

Osniva se Odbor za komunalni sustav i razvoj grada u sastavu:

1. Tihomir Mamić, za predsjednika,

2. Josip Obranović, za zamjenika predsjednika,

3. Frane Kaleb, za člana,

4. DragicaMalović, za člana ,

5. Vlasta Lendler Adamec, za člana.

II.

Ovo Rješenje stupa na snagu danom donošenja, a objavit će se u Glasniku grada Karlovca.

**TOČKA 12.**

**RJEŠENJE O IMENOVANJU ODBORA ZA MEĐUGRADSKU I MEĐUNARODNU SURADNJU**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o imenovanju Odbora za međugradsku i međunarodnu suradnju.

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

R J E Š E N J E

I

Osniva se Odbor za međugradsku i međunarodnu suradnju u sastavu::

1. Albert Ofner , za predsjednika,

2. Darko Stanković, za zamjenika predsjednika,

3. Ivana Mehle , za člana,

4. Tomislav Novak , za člana ,

5. Goran Ilić, za člana.

II.

Ovo Rješenje stupa na snagu danom donošenja, a objavit će se u Glasniku grada Karlovca.

**TOČKA 13.**

**RJEŠENJE O IMENOVANJU ODBORA ZA PITANJA ETNIČKIH I NACIONALNIH ZAJEDNICA ILI MANJINA**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o imenovanju Odbora za pitanja etničkih i nacionalnih zajednica ili manjina.

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

R J E Š E N J E

I

Osniva se Odbor za pitanja etničkih i nacionalnih zajednica ili manjina u sastavu:

1. Mirjana Mladenović, za predsjednika,

2. Stipo Adžaga, za zamjenika predsjednika,

3. Iva Beljan Palajsa, za člana,

4. Nikola Dragić Krivokuća, za člana ,

5. Ana Matan, za člana.

II.

Ovo Rješenje stupa na snagu danom donošenja, a objavit će se u Glasniku grada Karlovca.

**TOČKA 14.**

**RJEŠENJE O IMENOVANJU ODBORA ZA ŽALBE I PREDSTAVKE**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o imenovanju Odbora za žalbe i predstavke.

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

R J E Š E N J E

I

Osniva se Odbor za žalbe i predstavke u sastavu:

1. Darko Stanković, za predsjednika,

2. Marina Jarnjević, za zamjenika predsjednika,

3. Natalija Fabac Car, za člana,

4. Viktorija Banić, za člana ,

5. Davor Petračić, za člana.

II.

Ovo Rješenje stupa na snagu danom donošenja, a objavit će se u Glasniku grada Karlovca.

**TOČKA 15.**

**RJEŠENJE O IMENOVANJU ODBORA ZA GOSPODARSTVO I PODUZETNIŠTVO**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o imenovanju Odbora za gospodarstvo i poduzetništvo.

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

R J E Š E N J E

I

Osniva se Odbor za gospodarstvo i poduzetništvo u sastavu:

1. Darko Stanković, za predsjednika,

2. Tihomir Mamić, za zamjenika predsjednika,

3. Vlatko Ivka, za člana,

4. Zoran Brkić, za člana ,

5. Predrag Pavlačić, za člana.

II.

Ovo Rješenje stupa na snagu danom donošenja, a objavit će se u Glasniku grada Karlovca.

**TOČKA 16.**

**RJEŠENJE O IMENOVANJU ODBORA ZA ZAŠTITU I OBNOVU GRADSKE ZVIJEZDE**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o imenovanju Odbora za zaštitu i obnovu gradske Zvijezde.

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

R J E Š E N J E

I

Osniva se Odbor za zaštitu i obnovu gradske Zvijezde u sastavu:

1. Andreja Navijalić, za predsjednika,

2. Nikola Mejašić, za zamjenika predsjednika,

3. Rudolf Devčić, za člana,

4. Davor Petračić, za člana ,

5. Ana Matan, za člana.

II.

Ovo Rješenje stupa na snagu danom donošenja, a objavit će se u Glasniku grada Karlovca.

**TOČKA 17.**

**RJEŠENJE O IMENOVANJU NADZORNOG ODBORA**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o imenovanju Nadzornog odbora.

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

R J E Š E N J E

I

Osniva se Nadzorni odbor u sastavu:

1. Stipo Adžaga, za predsjednika,

2. Josip Obranović, za zamjenika predsjednika,

3. Josip Čavlović, za člana,

4. Alen Benković, za člana ,

5. Dimitrije Birač, za člana.

II.

Ovo Rješenje stupa na snagu danom donošenja, a objavit će se u Glasniku grada Karlovca.

**TOČKA 18.**

**RJEŠENJE O IMENOVANJU ODBORA ZA POLJOPRIVREDU**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o imenovanju Odbora za poljoprivredu.

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

R J E Š E N J E

I

Osniva se Odbor za poljoprivredu u sastavu:

1. Tihomir Mamić, za predsjednika,

2. Mirjana Mladenović, za zamjenika predsjednika,

3. Tihomir Čohan, za člana,

4. Ivica Čujko, za člana ,

5. Dimitrije Birač, za člana.

II.

Ovo Rješenje stupa na snagu danom donošenja, a objavit će se u Glasniku grada Karlovca.

**TOČKA 19.**

**RJEŠENJE O IMENOVANJU POVJERENSTVA ZA GRADSKA ZNAKOVLJA, IMENOVANJA I PREIMENOVANJA JAVNIH PROSTORA I OBJEKATA U GRADU KARLOVCU**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o imenovanju Povjerenstva za gradska znakovlja, imenovanja i preimenovanja javnih prostora i objekata u gradu Karlovcu

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

R J E Š E N J E

I

Osniva se Povjerenstvo za gradska znakovlja, imenovanja i preimenovanja javnih prostora i objekata u Gradu Karlovcu u sastavu:

1. Stipo Adžaga, za predsjednika,

2. Danko Butala, za zamjenika predsjednika,

3. Antun Alegro, za člana,

II.

Ovo Rješenje stupa na snagu danom donošenja, a objavit će se u Glasniku Grada Karlovca.

**TOČKA 20.**

**RJEŠENJE O IMENOVANJU ODBORA ZA MLADE**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o imenovanju Odbora za mlade.

Budući nije bilo rasprave, od nazočnih 21 vijećnika u vijećnici, vijeće je sa 21 glasom ZA donijeli su sljedeće

R J E Š E N J E

I

Osniva se Odbor za mlade u sastavu:

1. Josip Obranović, za predsjednika,

2. Marina Jarnjević, za zamjenika predsjednika,

3. Danko Butala, za člana,

4. Krešimir Latin, za člana ,

5. Matej Mihalić, za člana.

II.

Ovo Rješenje stupa na snagu danom donošenja, a objavit će se u Glasniku grada Karlovca

**TOČKA 21.**

**RJEŠENJE O RAZRJEŠENJU I IMENOVANJU ČLANA ODBORA ZA FINANCIJE, GRADSKI PRORAČUN I GRADSKU IMOVINU GRADSKOG VIJEĆA GRADA KARLOVCA**

Uvodno obrazloženje dao je gospodin Marin Svetić, dipl.ing. šumarstva, predsjednik Odbora

za izbor i imenovanja.

Predsjednik Gradskog vijeća izvijestio je vijećnike da je Odbora za izbor i imenovanja na

svojoj sjednici razmatrao navedenu točku te predlažu da se donese Rješenje o razrješenju i imenovanju člana Odbora za financije, gradski proračun i gradsku imovinu Gradskog vijeća grada Karlovca.

Budući nije bilo rasprave, od nazočnih 19 vijećnika u vijećnici, vijeće je sa 19 glasova ZA donijelo sljedeću

**R J E Š E NJ E**

o razrješenju i imenovanju člana Odbora za financije, gradski proračun i gradsku imovinu

Gradskog vijeća grada Karlovca

Članak 1.

### DUBRAVKO GOLUBIĆ razrješuje se dužnosti člana Odbora za financije, gradski proračun i gradsku imovinu Gradskog vijeća grada Karlovca.

Članak 2.

DOBRIŠA ADAMEC imenuje se za člana Odbora za financije, gradski proračun i gradsku imovinu Gradskog vijeća grada Karlovca.

Članak 3.

Ovo Rješenje stupa na snagu danom donošenja, a objavit će se u Glasniku grada Karlovca.

Ovime je dnevni red iscrpljen, te predsjednik Gradskog vijeća grada Karlovca zaključuje rad sjednice i zahvaljuje svima na učešću u radu.

Dovršeno u 20,50 sati.

ZAPISNIČAR PREDSJEDNIK

GRADSKOG VIJEĆA GRADA KARLOVCA

Višnjica Jurković Marin Svetić, dipl.ing. šumarstva, v.r.