|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**prijedlog**

Na temelju članaka 34. i 97. Statuta Grada Karlovca (Glasnik Grada Karlovca broj 9/21-potpuni tekst) Gradsko vijeće grada Karlovca je na \_ sjednici održanoj dana 2021. godine donijelo sljedeći

**ZAKLJUČAK**

**I.**

Prihvaća se Izvješće o radu Zajednice tehničke kulture Karlovac za 2020. godinu u tekstu kako su ga vijećnici dobili s pozivom za ovu sjednicu Gradskog vijeća grada Karlovca.

**II.**

Ovaj Zaključak objavit će se u Glasniku Grada Karlovca, a tekst Izvješća pohranit će se uz izvornik i neće se objavljivati.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva, v.r.

**OBRAZLOŽENJE**

Zajednica tehničke kulture Karlovac dužna je, Odjelu za društvene djelatnosti, dostaviti Izvješće o radu za proteklu godinu.

Zajednica tehničke kulture Karlovac kao krovna organizacija za sve udruge koje se bave nekim od oblika tehničke kulture u Karlovcu prati i potiče razvoj tehnike, tehnologije i različitih tehničkih znanosti. Omogućava kvalitetno provođenje slobodnog vremena, profesionalnu orijentaciju, izvannastavno obrazovanje i osposobljavanje, kao i stjecanje posebnih, specifičnih vještina.

Zajednica djeluje s dvije zaposlene djelatnice u stručnoj službi (tajnica i voditeljica filmskih projekata) te ima 18 udruga članica s više od 5.500 članova. Članice Zajednice i pomladak, okupljen u klubovima mladih tehničara, sudjelovale su u svim događanjima u redovnom opsegu sve do sredine ožujka kada su aktivnosti potpuno prekinute do svibnja. Krajem svibnja radionice i aktivnosti počeli su se održavati u smanjenom obimu i s manjim brojem učenika.

U 2020. godini Zajednica tehničke kulture Karlovac sudjelovala je u provedbi Programa javnih potreba u tehničkoj kulturi za što su bila osigurana sredstva u iznosu od 500.000,00 kn od čega je Zajednica realizirala ukupno 500.000,00 kn. Ciljevi programa bili su osigurati razvitak i promidžbu tehničke kulture, poticati na stvaralački i znanstveni rad, tehnički odgoj i obrazovanje, znanstveno i tehničko opismenjavanje posebno djece i mladih.

Javnim pozivom za programe tehničke kulture u 2020. godini dodijeljeno je 90.000,00 kuna za programe sljedećih udruga prijavitelja:

Aeroklub „Karlovac“

Autoklub Karlovac

Kinoklub Karlovac

Klub za podvodne aktivnosti Karlovac

Oldtimer klub Karlovac

Radioklub "Karlovac"

Roniteljski klub Zrinski

Speleološko društvo "Karlovac"

Sportski moto klub Karlovac

Udruga informatičara KŽ

Udruga inovatora KŽ

U 2020. godini su sredstva dodijeljena za 17 programa od 12 udruga prijavitelja. Povjerenstvo za procjenu prihvatljivosti programa je ocijenilo da programi zadovoljavaju uvjete javnog poziva. Sve udruge su izvršile svoje obveze za 2020.g.

2020. godina je bila jedna od najzahtjevnijih godina rada Zajednice tehničke kulture Karlovac. Uvjeti života u pandemiji, ograničenja i preporuke su bitno utjecali na rad Zajednice i njenih članica. Programi su provedeni prema epidemiološkim naputcima.

Predlaže se Gradskom vijeću usvajanje navedenog Izvješća o radu Zajednice tehničke kulture Karlovac za 2020.godinu kako stoji u prijedlogu ovog Zaključka.

Sastavila: Pročelnica:

Voditeljica Odsjeka za odgoj i obrazovanje,

udruge, sport i socijalnu skrb

Renata Kučan, dipl. uč. Draženka Sila-Ljubenko, prof.