|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**P r i j e d l o g !**

Na temelju članka 103. Zakona o gospodarenju otpadom („Narodne novine“ br. 84/2021) i članaka 34. i 97. Statuta Grada Karlovca („Glasnik Grada Karlovca“ br. 9/2021 – potpuni tekst), Gradsko vijeće Grada Karlovca na \_\_\_\_ sjednici održanoj dana \_\_\_\_ 2021. godine, donosi

**ODLUKU**

**o naknadi za korištenje odlagališta komunalnog otpada Ilovac u Karlovcu**

**I.**

Ovom Odlukom utvrđuju se iznos, način i postupak određivanja visine naknade koju jedinice lokalne samouprave plaćaju gradu Karlovcu za korištenje odlagališta komunalnog otpada Ilovac u Karlovcu za odlaganje miješanog komunalnog otpada nastalog na njihovom području.

**II.**

Naknada zbog korištenje odlagališta za tonu odloženog otpada na odlagalištu komunalnog otpada Ilovac iznosi 20 % iznosa cijene odlaganja jedne tone miješanog komunalnog otpada (koja ne uključuje porez na dodanu vrijednost) određene cjenikom tvrtke Čistoća d.o.o. Karlovac, Gažanski trg 8, Karlovac, koja upravlja odlagalištem.

**III.**

Tvrtka Čistoća d.o.o. Karlovac dužna je upravnom tijelu grada Karlovca nadležnom za financije dostaviti podatke o količini komunalnog otpada preuzetog na zbrinjavanje u prethodnom mjesecu iz drugih jedinica lokalne samouprave.

**IV.**

Grad Karlovac će s jedinicama lokalne samouprave koje koriste odlagalište Ilovac za odlaganje miješanog komunalnog otpada sa svog područja, sklopiti ugovor o uređenju međusobnih odnosa.

Ugovorom iz prethodnog stavka naročito će se utvrditi način obračuna visine mjesečne naknade, rok plaćanja naknade, osobe (pravne ili fizičke) koje za jedinicu lokalne samouprave obavljaju poslove sakupljanja komunalnog otpada na njihovom području, odnosno dopremaju ga na odlagalište Ilovac.

**V.**

Danom stupanja na snagu ove Odluke stavlja se van snage Odluka o naknadi za zbrinjavanje komunalnog otpada na području grada Karlovca („Glasnik Grada Karlovca“ br. 12/2006).

**VI.**

Ova Odluka stupa na snagu osam dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl. ing. šumarstva**

**DOSTAVITI:**

1. Ured gradonačelnika, ovdje
2. Upravni odjel za prostorno uređenje, gradnju i zaštitu okoliša, ovdje, 2x
3. Upravni odjel za proračun i financije, ovdje
4. Čistoća d.o.o. Karlovac, Gažanski trg 8, 47 000 Karlovac
5. Predsjednik Gradskog vijeća, ovdje
6. Dokumentacija
7. Glasnik Grada Karlovca
8. Zapisnik
9. Pismohrana

**OBRAZLOŽENJE**

Člankom 103. Zakona o gospodarenju otpadom („Narodne novine“ br. 84/2021) propisano je da je naknada za korištenje odlagališta otpada na području druge jedinice lokalne samouprave, novčani iznos na koji ima pravo jedinica lokalne samouprave, na čijem se području nalazi odlagalište otpada, a koji koriste druge jedinice lokalne samouprave. Nadalje se propisuje da je obveznik plaćanje ove naknade jedinica lokalne samouprave koja koristi odlagalište otpada na području druge jedinice lokalne samouprave te da naknada za korištenje odlagališta za tonu odloženog otpada iznosi do 20% iznosa cijene odlaganja jedne tone miješanog komunalnog otpada određene cjenikom osobe koja upravlja odlagalištem, koja ne uključuje porez na dodanu vrijednost. Način plaćanja naknade zbog korištenja odlagališta uređuje se ugovorom.

Grad Karlovac sukladno Odluci o naknadi za zbrinjavanje komunalnog otpada na području grada Karlovca („Glasnik Grada Karlovca“ br. 12/2006), koja je donesena temeljem tada važećih propisa (a ovom Odlukom se stavlja van snage), kontinuirano je i dosada od svih jedinica lokalne samouprave koje odlažu komunalni otpad na odlagalištu otpada Ilovac naplaćivao ovu naknadu. Trenutno na odlagalište otpada Ilovac komunalni otpad, uz grad Karlovac, dovozi trinaest drugih jedinica lokalne samouprave s područja Karlovačke županije. Grad Karlovac sukladno propisima obvezan je preuzimati na odlagalište Ilovac komunalni otpad prikupljen s područja drugih jedinica lokalne samouprave iz Karlovačke županije. Dosadašnja naknada za korištenje odlagališta plaćala se u iznosu 30 % iznosa cijene za tonu odloženog komunalnog otpada prema cjeniku tvrtke Čistoća d.o.o. Karlovac koja upravlja odlagalištem.

Sukladno prethodno navedenom i obrazloženom, molimo Gradsko vijeće Grada Karlovca razmatranje te prihvaćanje predložene Odluke.

U Karlovcu, 8. rujna 2021. godine

**Pročelnica Upravnog odjela za**

**prostorno uređenje, gradnju i zaštitu okoliša**

**dr. sc. Ana Hranilović Trubić, dipl.ing.građ.**