|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE PRIJEDLOG

KLASA:

URBROJ:

Karlovac, \_\_\_\_\_\_ 2021.god.

Na temelju članka 34. i 97. Statuta Grada Karlovca (Glasnik Grada Karlovca br. 9/21- potpuni tekst) i članka 16., stavak 3. Pravilnika o dodjeli potpora male vrijednosti poljoprivrednim gospodarstvima na području Grada Karlovca za razdoblje 2021.-2023.god. (GGK br. 7/21) (u daljnjem tekstu: Pravilnik), Gradsko vijeće Grada Karlovca donosi

**ODLUKU**

**o dodjeli potpora male vrijednosti za isplatu pomoći za**

**ublažavanje posljedica prirodne nepogode (mraza) u 2021.god.**

**I**

Odobrava se korištenje sredstava Proračuna Grada Karlovca za 2021.god. sa pozicije **R0 339 – Tekuće donacije u novcu – naknada štete poljoprivrednim proizvođačima,** u iznosu **50.000,00 kn.**

**II**

Sredstva iz točke I ove Odluke isplatit će se kao bespovratna novčana sredstva (potpore male vrijednosti) za Mjeru 11: Ublažavanje štete od prirodne nepogode.

Bespovratna novčana sredstva (potpore male vrijednosti) dodjeljuju se na temelju provedenog Javnog poziva za podnošenje zahtjeva za dodjelu potpora male vrijednosti poljoprivrednim gospodarstvima za ublažavanje štete od prirodne nepogode (mraz) u 2021.god., koji je trajao od 13. do 21. svibnja 2021.god., objavljen na web stranici Grada Karlovca.

**III**

Bespovratna novčana sredstva (potpore male vrijednosti) dodjeljuju se podnositeljima zahtjeva sukladno procijenjenoj šteti od mraza i raspoloživim sredstvima Proračuna Grada Karlovca za 2021.god. za naknadu štete poljoprivrednim proizvođačima, 13,4229 % iznosa procijenjene štete, kako slijedi:

|  |  |  |  |  |
| --- | --- | --- | --- | --- |
| **R. BR.** | **PRIJAVITELJ ŠTETE** | **PROCIJ. IZNOS ŠTETE (kn)** | **%**  **NAKNADE** | **IZNOS POTPORE (kn)** |
| 1. | DOBRO – PETRIĆ D.O.O. | 141.310,56 | 13,4229 | 18.967,98 |
| 2. | OPG STANAR SINIŠA | 92.286,96 | 13,4229 | 12.387,60 |
| 3. | OPG LOVRIĆ JOSIP | 136.400,00 | 13,4229 | 18.308,84 |
| 4. | OPG BILJETINA NIKOLA | 2.500,00 | 13,4229 | 335,58 |
|  | **UKUPNO** | **372.497,52** | **13,4229** | **50.000,00** |

**IV**

Bespovratna novčana sredstva (potpore male vrijednosti) iz točke I ove Odluke isplatit će se na žiro račun podnositelja zahtjeva iz točke III ove Odluke, temeljem pojedinačnih Rješenja o dodjeli potpore male vrijednosti za svakog podnositelja.

Zadužuju se Upravni odjel za gospodarstvo, poljoprivredu i turizam i Upravni odjel za proračun i financije za provedbu ove Odluke.

**V**

Ova Odluka stupa na snagu danom donošenja, a objavit će se u službenom glasilu Grada Karlovca.

PREDSJEDNIK GRADSKOG VIJEĆA

Marin Svetić, dipl.ing. šumarstva

Dostaviti:

1. Ured gradonačelnika, ovdje
2. Upravni odjel za proračun i financije, ovdje (3x)
3. Upravni odjel za gospodarstvo, poljoprivredu i turizam, ovdje (2x)
4. Predsjednik Gradskog vijeća, ovdje
5. Dokumentacija
6. GGK
7. Zapisnik
8. Pismohrana

**OBRAZLOŽENJE**

Dana 07. i 08. travnja 2021.god. na području Grada Karlovca zbog niskih temperatura (-7 C) na pojedinim voćnim vrstama došlo je do izmrzavanja cvjetova, te nemogućnosti stvaranja plodova, što je uzrokovalo štete od 80 do 100% ovisno o voćnoj vrsti. Obzirom da na području Grada Karlovca voćarska proizvodnja nije značajnije zastupljena, nisu se stekli zakonski uvjeti za proglašenje prirodne nepogode, što je uvjet za traženje pomoći iz Državnog proračuna. U Proračunu Grada Karlovca za 2021.god. planirana su sredstva u iznosu 50.0000,00 kn za naknadu štete poljoprivrednim gospodarstvima, a Pravilnikom o dodjeli potpora male vrijednosti poljoprivrednim gospodarstvima na području Grada Karlovca za razdoblje 2021.-2023.god. (GGK 7/21) propisano je da odluku o isplati pomoći donosi Gradsko vijeće na prijedlog Gradonačelnika.

Grad Karlovac je raspisao Javni poziv za podnošenje zahtjeva za dodjelu potpora male vrijednosti poljoprivrednim gospodarstvima za ublažavanje štete od prirodne nepogode (mraz) u 2021.god., koji je trajao od 13. do 21. svibnja 2021.god. i objavljen je na web stranici Grada Karlovca. Na raspisani Javni poziv zaprimljena su 4 zahtjeva za dodjelu potpora za ublažavanje posljedica od mraza na voćnjacima.

Upravni odjel za gospodarstvo, poljoprivredu i turizam izradio je procjenu štete od prirodne nepogode sukladno Pravilniku o registru šteta od prirodnih nepogoda (NN br. 65/19) i prosječnim prinosima poljoprivrednih kultura koje utvrđuje Državno povjerenstva za procjenu šteta od prirodnih nepogoda. Ukupni iznos procijenjene štete kod 4 prijavljena poljoprivredna proizvođača je 372.497,52 kn, a ukupni raspoloživi iznos za ublažavanje posljedica prirodne nepogode u proračunu je 50.000,00 kn. Bespovratna novčana sredstva (potpore male vrijednosti) isplatit će se podnositeljima zahtjeva u iznosu od 13,4229 % procijenjene štete, temeljem ove Odluke koju donosi Gradsko vijeće Grada Karlovca i pojedinačnih Rješenja o dodjeli potpore male vrijednosti za svakog podnositelja.

Predlaže se Gradskom vijeću da donese Odluku o dodjeli potpora male vrijednosti za isplatu pomoći za ublažavanje posljedica prirodne nepogode (mraza) u 2021.god. kako je predloženo u materijalima.

PROČELNICA ODJELA

Daniela Peris, struč.spec.oec.