|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

**PRIJEDLOG**

Na temelju članaka 44. i 98. Statuta Grada Karlovca (Glasnik Grada Karlovca 09/2021 - potpuni tekst i Uputa za prijavitelje na Otvoreni poziv na dostavu projektnih prijedloga u okviru Programa suradnje Interreg V-A Slovenija – Hrvatska Gradsko vijeće grada Karlovca je na 2. sjednici održanoj dana 21. rujna 2021. godine donijelo slijedeću

**ODLUKU**

**o suglasnosti za prijavu**

**i provedbu projektnog** **prijedloga na otvoreni poziv koji će se pripremiti u okviru Programa suradnje Interreg V-A Slovenija – Hrvatska**

**I**

Odobrava se prijava projektnog prijedloga koji će se pripremiti u okviru otvorenog poziva za Program suradnje Interreg V-A Slovenija – Hrvatska, prioritetne osi 3: Zdrava, sigurna i pristupačna granična područja

**II**

Grad Karlovac je partner projektnog prijedloga, a nositelj projekta biti će partner iz Slovenije – Općina Črnomelj.

**III**

Svrha, odnosno cilj Poziva je razvoj partnerstva javnih nadležnih tijela i dionika radi zdravih, sigurnih i pristupačnih graničnih područja. Starenje stanovništva, iseljavanje, evidentni prirodne i ljudske prijetnje i katastrofe obuhvaćene su ovim pozivom i specifičnim ciljem ove prioritetne osi.

Program suradnje Interreg SI-HR financira Europski fond za regionalni razvoj (EFRR) u okviru cilja europske teritorijalne suradnje.

Ukupna financijska alokacija (bespovratna sredstva) u okviru ovog Poziva iznosi 5.013.278,00 EUR-a, uz intenzitet potpore od 85 %.

Najniži iznos bespovratnih sredstava po prijavitelju je 100.000,00 EUR-a, a najviši iznos bespovratnih sredstava po prijavitelju je 1.000.000,00 EUR-a.

Rok za dostavu projektnih prijedloga je najkasnije do 12.10.2021. godine do 12:00 sati , a planirano vrijeme trajanja provedbe projekta je do 24 mjeseca od dana sklapanja Ugovora o dodjeli bespovratnih sredstava, ali nikako kasnije od 30. lipnja 2023. godine.

**IV**

Ova odluka će se objaviti u Glasniku Grada Karlovca, a stupa na snagu osam dana nakon objave.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing šumarstva.

Dostaviti:

1. Upravni odjel za gospodarstvo, poljoprivredu i turizam, ovdje
2. Upravni odjel za razvoj grada i EU fondove, ovdje
3. Upravni odjel za opće poslove, na znanje
4. Upravni odjel za proračun i financije, na znanje
5. Predsjednik Gradskog vijeća, ovdje
6. Dokumentacija
7. GGK
8. Zapisnik
9. Pismohrana

OBRAZLOŽENJE

15.07.2021. objavljen je ciljani 4. rok za dostavu projektnih prijedloga za projekte u području sigurnosti (civilna zaštita, hitne službe i službe za spašavanje) i u području prekograničnog javnog prijevoza i održivih usluga mobilnosti (Prioritetna os 3, Investicijski prioritet 11).

Program suradnje Interreg SI-HR financira Europski fond za regionalni razvoj (EFRR) u okviru cilja europske teritorijalne suradnje. Predmet ovog Otvorenog poziva na dostavu projektnih prijedloga je sufinanciranje operacija koje učinkovito doprinose cjelokupnom cilju programa: promicati održivo, sigurno i rezonantno granično područje usvajajući pametne pristupe za očuvanje, mobilizaciju i upravljanje prirodnim i kulturnim resursima radi dobrobiti ljudi koji žive i rade na tom području ili ga posjećuju.

Program može sufinancirati samo prihvatljive troškove, pri čemu Unija sufinancira sredstvima EFRR-a maksimalno 85 % od ukupno prihvatljivih troškova; barem 15 % mora se osigurati iz drugih izvora. Projekti prihvatljivi za sudjelovanje u programu su oni čiji ukupni iznos traženih sredstva EFRR-a iznosi od 100.000,00 EUR do 2.500.000,00 EUR za prioritetnu os 2 (Očuvanje i održiva upotreba prirodnih i kulturnih resursa) i od 100.000,00 EUR do 1.000.000 EUR za prioritetnu os 3 (Zdrava, sigurna i pristupačna granična područja).

Rok za podnošenje projektnih prijedloga u okviru 4. roka istječe 12.10.2021. u 12:00.

Datum završetka projekta biti će definiran Ugovorom o sufinanciranju, ali ne smije biti kasniji od 30. lipnja 2023. godine.

Grad Karlovac planira se prijaviti na predmetni poziv u partnerstvu s partnerom iz Slovenije..

Za izradu Projektne prijave i provedbu zadužen je Upravni odjel za gospodarstvo, poljoprivredu i turizam i Upravni odjel za razvoj grada i EU fondove. Ukoliko projekta prijava bude uspješna i dođe do potpisa Ugovora o dodjeli bespovratnih sredstava će biti planirana u Upravnom odjelu za gospodarstvo, poljoprivredu i turizam.

Pročelnica

Daniela Peris, struč.spec.oec.