**GRADSKO VIJEĆE**

KLASA:

URBROJ:

Karlovac,

***Prijedlog***

Na temelju čl. 34. Statuta Grada Karlovca – Potpuni tekst (Glasnik Grada Karlovca 9/2021) Gradsko vijeće Grada Karlovca je na \_\_\_ sjednici održanoj dana \_\_\_\_\_\_\_2021. godine donijelo sljedeći

Z A K L J U Č A K

I.

Prihvaća se Program rada Savjeta mladih Grada Karlovca za 2021. godinu.

II.

Ovaj Zaključak objavit će se u Glasniku Grada Karlovca, a tekst Programa rada pohranit će se uz izvornik i neće se objavljivati.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šumarstva

OBRAZLOŽENJE

Temeljem članka 19. Zakon o savjetima mladih (N.N. 41/14) Savjet mladih donosi program rada te ga podnosi na odobravanje predstavničkom tijelu jedinice lokalne samouprave.

Savjet mladih Grada Karlovca savjetodavno je tijelo Gradskog vijeća Grada Karlovca koje promiče i zagovara prava, potrebe i interese mladih na lokalnoj razini. Osnovano je s ciljem aktivnog uključivanja mladih u javni život grada Karlovca. &. Saziv Savjeta mladih grada Karlovca konstituiran je u travnju 2021. godine.

Savjet mladih je na 6. sjednici održanoj 2.9.2021. donio Program rada za 2021. godinu.

Provodit će se aktivnosti s ciljem boljeg upoznavanja mladih s mogućnostima njihovog uključivanja i aktivnog sudjelovanja u lokalnoj zajednici te raditi na implementaciji smjernica Gradskog programa za mlade grada Karlovca 2020.2023. putem javnog djelovanja.

Naglasak u Programu stavljen je na provođenje istraživanja na temu stambenog zbrinjavanja mladih s fokusom na Gradski program za mlade grada Karlovca 2020.-2023., Poglavlje 1. Zapošljavanje, osamostaljenje, gospodarstvo i demografija mladih, Cilj 3. Stvoriti preduvjete za stambeno osamostaljivanje mladih s pripadajućim mjerama.

Predlaže se Gradskom vijeću prihvaćanje Programa rada Savjeta mladih Grada Karlovca za 2021. godinu kako stoji u prijedlogu ovog Zaključka.

PROČELNICA

Upravnog odjela za društvene djelatnosti

Draženka Sila - Ljubenko, prof.

Sastavila:

Viša stručna suradnica za rad s mladima

i provođenje manifestacija

Davorka Radović, dipl. pol.

Na temelju članka 19. Zakona o savjetima mladih ("Narodne novine" broj 41/14) i članka **12. Poslovnika o radu Savjeta mladih grada Karlovca** ,Savjet mladih Grada Karlovca predložio je

**Program rada**

**Savjeta mladih Grada Karlovca za 2021. godinu**

SADRŽAJ

[1. UVOD 1](#_Toc81239290)

[2. PLAN AKTIVNOSTI SAVJETA MLADIH GRADA KARLOVCA U 2021. GODINI 1](#_Toc81239291)

[2.1. Humanitarni rad 1](#_Toc81239292)

[2.2. Edukacija za članove Savjeta mladih 2](#_Toc81239293)

[2.3. Suradnje 2](#_Toc81239294)

[2.4.Konferencije, seminari, radionice 2](#_Toc81239295)

[2.5.Promocija Savjeta 3](#_Toc81239296)

[3. PROVEDBA GRADSKOG PROGRAMA ZA MLADE 2020. – 2023. 3](#_Toc81239297)

[Poglavlje 1. Zapošljavanje, osamostaljenje, gospodarstvo i demografija mladih 3](#_Toc81239298)

[Poglavlje 2. Edukacija i informiranje mladih – Formalno i neformalno obrazovanje, informiranje i savjetovanje 4](#_Toc81239299)

[4. PRORAČUN PROGRAMA RADA SAVJETA MLADIH U 2021. GODINI 4](#_Toc81239300)

[5. ZAKLJUČAK 5](#_Toc81239301)

# 1. UVOD

Savjet mladih Grada Karlovca (u daljnjem tekstu: Savjet mladih) je savjetodavno tijelo

Gradskog vijeća Grada Karlovca osnovano temeljem Zakona o savjetima mladih (NN 41/14) s ulogom promicanja i zagovaranja prava, potreba i interesa mladih na lokalnoj i područnoj (regionalnoj) razini. Kako bi se osigurao što kvalitetniji i organiziraniji rad Savjeta, donosi se ovaj Program rada koji definira ciljeve i aktivnosti koji će se provoditi.

# 2. PLAN AKTIVNOSTI SAVJETA MLADIH GRADA KARLOVCA U 2021. GODINI

Savjet mladih će u 2021. godini nastojati realizirati aktivnosti utvrđene ovim Programom rada s ciljem poboljšanja kvalitete života mladih na području grada Karlovca.

## **2.1. Humanitarni rad**

Članovi Savjeta izrađivat će poklončiće koje ćemo potom prodavati na Adventu. Htjeli bismo provesti ovu humanitarnu akciju u suradnji s udrugama. Ovakvu akciju uklopili bismo kroz informiranje građana npr. o problemima nasilja, ekologije, problemima osoba s teškoćama u razvoju te udruzi koja se zalaže za rješavanje navedenih problema dodijeliti novac.

Savjet mladih izrađivat će poklončiće koje ćemo potom prodavati na Adventu na štandu u sklopu Udruga kod kojih bismo volontirali. Ujedno Savjet će kupiti bombone, bilježnice i kemijske za Dom za djecu „Vladimir Nazor“.

Uz volontiranje na Adventu volontirali bismo u Crvenom križu, Centru za beskućnike ili Domu za djecu „Vladimir Nazor“, prijedlog je da se podijelimo i volontiramo na sva tri mjesta.

## **2.2. Edukacija za članove Savjeta mladih**

Turbina promjena održala bi nam radionicu vezano uz mogućnosti EU za mlade (Erasmus, European solidarty crops) i kako Savjet mladih može širiti informacije o tome. Radionica je zatvorenog tipa namijenjena za nas i još jedan ili dva Savjeta s kojima ćemo to dogovoriti.

## **2.3. Suradnje**

Odradili smo prvu suradnju sa Savjetom mladih Grada Ozlja te uspostavili temlje za daljnju suradnju. Do kraja godine održali bismo još tri suradnje s ciljem razmjene dobre prakse sa Savjetom mladih Grada Zagreba, Savjetom mladih Grada Slunja i Savjetom mladih Grada Čakovca.

Sa Zakladom za poticanje partnerstva i razvoja civilnog društva nastojat ćemo dogovoriti s nadležnim institucijama da Grad Karlovac sufinancira odlazak studentima Veleučilišta u Karlovcu na različite E+ projekte i ostale mobilnosti koje su povezane s formalnim obrazovanjem u inzomestvo.

## **2.4. Konferencije, seminari, radionice**

Odlazak u Dubrovnik na Nacionalnu konferenciju Savjeta mladih od 15.-17.10.2021. S ciljem povezivanja s ostalim Savjetima te dogovaranja budućih suradnji.

Do kraja godine održali bismo tri radionice. Tema prve radionice je *Financijska pismenost,* kontaktirali bismo studente s ekonomskih fakulteta koji bi održali radionicu za mlade od 18-29. Druga radionica ticala bi se problema nasilja koju bismo proveli u suradnji s udrugama koje se bave tim pitanjem, fokus nam je ovdje na osnovnu i srednju školu. Treća radionica bavila bi se simulacijom razmjene mladih te educirala nove generacije o Erasmus plusu i njegovim pogodnostima.

Osim navedenih aktivnosti Savjet mladih obilježavat će značajne datume za mlade, a po potrebi organizirati daljnje radionice, predavanja, okrugle stolove te tribine, koje će voditi k poboljšanju života mladih u Karlovcu.

Savjet mladih posebnu će pažnju obratiti i na Promociju Javnog poziva za mobilnost i inicijative mladih. Ujedno radit ćemo na povećanju informiranosti o stipendijama, uvjetima i oglašavanje istih te pružiti pomoć mladima u pisanju prijave.

## **2.5. Promocija Savjeta**

Dobili smo poziv za gostovanje u emisiji Info Centra za mlade. Do kraja godina odradit ćemo gostovanje s ciljem poboljšanja vidljivosti Savjeta, upoznavanje mladih s našim dosadašnjim aktivnostima, ali i planovima za narednu godinu.

Cilj nam je izraditi nove promotivne materijale Savjeta. Ujedno bismo izradili 2 nova banera.

Dosad smo radili i na promociji naših računa na društvenim mrežama te smo dio oglašavanja i marketinga podijelili među članovima te do kraja godine radimo na osmišljavanju i planu objava, kojima bismo se promovirali.

S ciljem upoznavanja što većeg broja mladih s radom Savjeta te načinima kako se mogu uključiti u rad, do kraja godine održali bismo prezentaciju o Savjetu, dosadašnjim aktivnostima i planovima za dalje. Prezentacije ćemo održati u suradnji s obrazovnim institucijama, udrugama i sličnim organizacijama koje okupljaju mlade. Održavanje prezentacija proširili bismo i na ruralna područja u suradnji s mjesnim odborima, kudovima i sportskim klubovima.

# 3. PROVEDBA GRADSKOG PROGRAMA ZA MLADE 2020. – 2023.

S obzirom da se plan rada odnosi na naredna 3 mjeseca foksuirat ćemo se samo na dva poglavlja iz Gradskog programa za mlade, a to su poglavlje 1. Zapošljavanje, osamostaljenje, gospodarstvo i demografija mladih i poglavlje 2. Edukacija i informiranje mladih – Formalno i neformalno obrazovanje, informiranje i savjetovanje.

## **Poglavlje 1. Zapošljavanje, osamostaljenje, gospodarstvo i demografija mladih**

CILJEVI:

Cilj 1. Olakšati mladima pristup tržištu rada i jačati konkurentnost mladih na tržištu rada

Cilj 2. Poticati samozapošljavanje i poduzetništvo mladih

**Cilj 3. Stvoriti preduvjete za stambeno osamostaljivanje mladih**

Ovu godinu odlučili smo posvetiti ovim poglavljima. Nakon odabira ponude Agencija koje bi nam provele istraživanje na temu *Najboljeg modela življenja koji bi mladima sukladno životnom standardu najviše odgovarao,* Savjet mladih sudjeluje u provedbi istraživanja, odrađujući teren i osmišljavajući pitanja. Trenutno nam je fokus na cilj 3. Stvoriti preduvjete za stambeno osamostaljivanje mladih. Do kraja godine očekujemo rezultate istraživanja koji će biti uvršteni u proračun grada Karlovca.

## **Poglavlje 2. Edukacija i informiranje mladih – Formalno i neformalno obrazovanje, informiranje i savjetovanje**

Što se tiče drugog poglavlja Edukacija i informiranje mladih – Formalno i neformalno obrazovanje, informiranje i savjetovanje**,** započeli bismo gostovanjem po školama prezentirajući Savjet kako bi mlade zainteresirali da se i sami odvaže na taj korak i prijave u Savjet mladih.

**Cilj 1. Osigurati uvjete za kvalitetno formalno obrazovanje mladih**

|  |  |
| --- | --- |
| **MJERA 1.** | Sufinanciranje poboljšanja uvjeta za kvalitetno srednjoškolsko i visoko obrazovanje mladih osoba |
| **MJERA 2.** | Stvaranje preduvjeta za razvoj građanskih kompetencija mladih |

Započinjemo s kapamnjom za priznavanje kompetencija stečenih volontiranjem i neformalnim obrazovanjem mladih. Cilj nam je uvesti volonterstvo kao dodatnu aktivnost koja može pomoći pri upisu u srednju školu, noseći bod ili dva. S nadležnim institucijama dogovorili bismo određena pravila prema kojima bi se primjenjivalo volonterstvo kao dodatna aktivnost. U točci 2., 2.4. predlažemo održavanje radionice na temu financijske pismenosti te bismo održali i jednu radionicu o političkoj pismenosti.

# 4. PRORAČUN PROGRAMA RADA SAVJETA MLADIH U 2021. GODINI

Sredstva za provedbu ovog Programa osigurana su u Proračunu Grada Karlovca za 2021. godinu te iznose 23 500 kuna.

|  |  |  |
| --- | --- | --- |
| **R.BR.** | **OPIS TROŠKA** | **IZNOS** |
| 1 | Izrada promotivnih materijala Savjeta mladih | 7.500,00 kn |
| 2 | Putni troškovi putovanja na seminare, radionice i konferencije | 1.500,00 kn |
| 3 | Naknade voditeljima edukacija i radionica | 6.000,00 kn |
| 4 | Za kupnju materijala od kojeg ćemo raditi poklončiće na Adventu na štandu s Udrugama | 2.500,00 kn |
| 5 | Pokloni za Dom za nezbrinutu djecu povodom Sv. Nikole | 2.500,00 kn |
| 6 | Drugi troškovi organizacije projekata | 3.500,00 kn |
|  | **UKUPNO** | **23.500,00 kn** |

# 5. ZAKLJUČAK

Savjet mladih Grada Karlovca ostavlja mogućnost izmjena i dopuna Programa rada, prema novonastalim potrebama ili mogućnostima.

**PREDSJEDNICA SAVJETA MLADIH GRADA KARLOVCA**

Romana Franjković